നിഴലുകള് കഥ പറയുന്നു... ഇത് രാമചന്ദ്ര പുലവര്\n4 March 2015 7:19 AM GMT\n'ആദിയില് വെയിലുദിച്ചു. പിന്നെ ഭൂമിയുണ്ടായി. പിന്നെ മനുഷ്യരും. സൂര്യ വെളിച്ചത്തില് ആദിമനുഷ്യന് അവന്റെ അവയവങ്ങളില് ചലനാത്മകത ഉണ്ടാക്കി. അതില് നിന്ന് നിഴല് രൂപങ്ങളുണ്ടായി. ലോകത്തിലെ ആദിമ കലാരൂപവും ഉരുവപ്പെട്ടു'. ലോകത്തിലെ ഏറ്റവും പഴക്കം ചെന്ന കലാരൂപങ്ങളിലൊന്നായ നിഴല്‍ക്കൂത്തിന്റെ ഉപാസകന് രാമചന്ദ്ര പുലവര് പാലക്കാടന് നാട്ടുശീലില് പറഞ്ഞുതുടങ്ങി. മസ്‌കറ്റ് ഫെസ്റ്റിവലിലെ ഇന്ത്യന് പവലിയനിലേയ്ക്ക് ഒമാന് സര്‍ക്കാറിന്റെ ആഥിത്യം സ്വീകരിച്ച് എത്തിയതായിരുന്നു ഈ തോല്‍പ്പാവക്കൂത്ത് കലാകാരന്.\nഫ്രാന്‍സ്, റഷ്യ, സ്വീഡന് തുടങ്ങി പല രാജ്യങ്ങളുടെയും സാംസ്‌കാരിക വകുപ്പുകളുടെ ക്ഷണം സ്വീകരിച്ച് പോയിട്ടുണ്ടെങ്കിലും ആദ്യമായിട്ടാണ് മലയാളികള് ഏറെയുള്ള ഒരു ഗള്‍ഫ് രാജ്യത്ത് എത്തുന്നതെന്ന് സന്തോഷം പ്രകടിപ്പിച്ചു, ഇദ്ദേഹം. മസ്‌കറ്റ് ഫെസ്റ്റിവല് സ്റ്റാളില് നിന്ന് ഇന്ത്യന് സോഷ്യല് ക്ലബ് അംഗങ്ങളാണ് രാമചന്ദ്ര പുലവരെ അറേബ്യന് കളിയരങ്ങിലേയ്ക്ക് ക്ഷണിച്ചത്.\nവള്ളുവനാട്ടിലും പരിസര പ്രദേശങ്ങളിലും ഭദ്രകാളി സ്വരൂപം ഉള്ള ദേവീ ക്ഷേത്രങ്ങളില് അവതരിപ്പിച്ചു വരുന്ന കലാരൂപം ആണ് തോല്‍പ്പാവക്കൂത്ത്. പരമശിവന്റെ കണ്ഠത്തിലെ കാകോള വിഷത്തില് നിന്ന് സൃഷ്ടിക്കപ്പെട്ട ഭദ്രകാളി, ദാരികാസുര വധത്തിനു പോയ സമയത്താണ് ലങ്കയില് രാമ രാവണ യുദ്ധം നടക്കുന്നത്. അതുകൊണ്ട് രാമന് രാവണനെ നിഗ്രഹിക്കുന്നതു കാണാന് ഭദ്രകാളിയ്ക്ക് സാധിച്ചില്ല. നിഴല് നാടക രൂപത്തിലാണ് ദേവിക്ക് രാവണ നിഗ്രഹം പരമശിവന് കാണിച്ചു കൊടുക്കുന്നത്. അതിനാലാണ് കൊല്ലം തോറും കാളീ ക്ഷേത്രങ്ങളില് തോല്‍പ്പാവക്കൂത്ത് നടത്തി വരുന്നത്.\nക്ഷേത്രാങ്കണത്തിന് പുറത്ത് പ്രത്യേകം കെട്ടി ഉണ്ടാക്കിയ കൂത്തുമാടങ്ങളിലാണ് തോല്‍പ്പാവക്കൂത്ത് നടത്താറുള്ളത്. വള്ളുവനാട്ടിലെ എല്ലാ പ്രധാന ദേവീക്ഷേത്രങ്ങളിലും സ്ഥിരം കൂത്തുമാടങ്ങള് ഉണ്ട്. കഞ്ചിക്കോട് മുതല് ഒറ്റപ്പാലം പാലപ്പെട്ടി വരെ 85 ഓളം ക്ഷേത്രങ്ങളില് തോല്‍പ്പാവക്കൂത്ത് നടത്താറുണ്ട്. അതില് 45 ഓളം ക്ഷേത്രങ്ങളില് രാമചന്ദ്ര പുലവരുടെ സംഘമായ കവളപ്പാറ സംഘം ആണ് കൂത്ത് നടത്തുന്നത്. കവളപ്പാറ മൂപ്പില് നായര്‍ക്ക് പുത്രഭാഗ്യം ഉണ്ടാവുന്നതിന് വേണ്ടി പുത്തൂരില് നിന്ന് കൊണ്ട് പോയി പാര്‍പ്പിച്ച ചിന്നതമ്പി പുലവരുടെ പന്ത്രണ്ടാം തലമുറ ആണത്രേ രാമചന്ദ്ര പുലവര്. ചിന്നതമ്പി പുലവരാണ് തോല്‍പ്പാവക്കൂത്ത് കേരളത്തില് ഇന്ന് കാണും വിധം ചിട്ടപ്പെടുത്തിയത്. ശ്രീരാമാവതാരം മുതല് തുടങ്ങുന്ന കൂത്ത് കവളപ്പാറ ആരിയങ്കാവില് മാത്രമേ നടത്താറുള്ളൂ. ശ്രീരാമപട്ടാഭിഷേകം വരെ എവിടെയും നടത്താം. ആരംഭം മുതല് നിഷ്ഠയോടെ കളിക്കുകയാണെങ്കില് 41 രാത്രികള് വേണം കൂത്ത് പൂര്‍ത്തിയാക്കാന് . പഞ്ചവടീപ്രവേശം മുതല്‍ക്കാണെങ്കില് പതിനഞ്ച് ദിവസവും സേതുബന്ധം മുതല്‍ക്കാണെങ്കില് പതിനൊന്നോ പന്ത്രണ്ടോ ദിവസവും മതിയാകും. പത്താം വയസില് കവളപ്പാറ ആര്യങ്കാവ് ഭഗവതിക്ഷേത്രത്തില് വെച്ചാണ് രാമചന്ദ്ര പുലവര് പാവക്കൂത്തിന്റെ അരങ്ങേറ്റം കുറിച്ചത്.\nഅരങ്ങൊരുങ്ങുന്നു. പിന്നണിയില് കുത്തി ഉറപ്പിക്കുന്ന പാവകള്. രാമ ലക്ഷ്മണന്‍മാര്‍ക്കൊപ്പം സീതയും\nപിതാവും ഗുരുവുമായ കൃഷ്ണന് കുട്ടി പുലവര് ആണ് ഈ കലാരൂപത്തെ ജനകീയം ആക്കുന്നത്. ക്ഷേത്ര മതിലകങ്ങളില് നിന്ന് പുറം കാഴ്ചകളിലേയ്ക്ക് തോല്‍പ്പാവക്കൂത്ത് എത്തുന്നത് അങ്ങനെയാണ്. ഏതൊരു കലാരൂപവും തിന്മയുടെ മുകളില് നന്മയുടെ വിജയം ഉദ്‌ഘോഷിക്കുന്ന അവബോധമാണ് ജനങ്ങള്‍ക്ക് പകരേണ്ടത് എന്ന ഗുരുവചനത്തിന്റെ, പിതൃവചനത്തിന്റെ പാതയില് രാമചന്ദ്രനും തന്റെ നിയോഗം തുടരുന്നു. രാമകഥാഖ്യാനങ്ങള്‍ക്ക് പുറമേ യേശുവിന്റെ കഥയെ ആസ്പദമാക്കി മിശിഹാ ചരിതവും, മാലിന്യ മുക്ത കേരളവും മതമൈത്രിയും ഗാന്ധിചരിതവും, ഒഥല്ലോയുമൊക്കെ പാവക്കൂത്ത് രൂപത്തില് അരങ്ങിലെത്തിയത് അങ്ങനെയാണ്.\nരാമചന്ദ്ര പുലവര് ഇരുപത്തി ഒന്ന് വിളക്കിനും തിരി തെളിച്ച് കൂത്തുമാടം ഒരുക്കുന്നു\nക്ഷേത്രകലയായി ഒതുങ്ങി നിന്ന പാവക്കൂത്തിന്റെ സാധ്യതകള് നാടകവേദികളിലും ബോധവല്‍ക്കരണ പരിപാടികളിലും ഉപയോഗപ്പെടുത്തിയ തോല്‍പ്പാവക്കൂത്ത് കലാകാരനാണ് രാമചന്ദ്രപുലവര്. സര്‍ക്കാര് ഗ്രാന്റ് നല്‍കുന്നുണ്ടെങ്കിലും ഇത് പഠിക്കാന് പുതുതലമുറക്കാര്‍ക്ക് വലിയ താല്പര്യം ഒന്നും ഇല്ലെന്നാണ് അദ്ദേഹം പറയുന്നത്. അഞ്ച് വര്‍ഷത്തില് ഏറെ നിഷ്ഠയോടെയും സമര്‍പ്പണത്തോടെയും സ്വായത്തമാക്കേണ്ട കലാരൂപം ആണിത്. പലര്‍ക്കും ഒരു പാസ്‌പോര്‍ട്ട് നേടി വിദേശ രാജ്യങ്ങളില് അവതരിപ്പിക്കാന് ഉള്ള ക്രാഷ് കോഴ്‌സാണ് വേണ്ടത്. ക്ഷേത്രങ്ങളിലും പലപ്പോഴും കാണികള് ഉണ്ടാവാറില്ല. എന്നാലും പൈതൃകമായി കിട്ടിയ ഈ കലാരൂപം തേച്ചു മിനുക്കി സൂക്ഷിക്കാന് തന്നാലാവുന്നത് ചെയ്യുമെന്ന് അദ്ദേഹം പറയുന്നു. 1993 ല് ഐ.എഫ്.എഫ്.കെ യുടെ ഇന്ന് നാം കാണുന്ന ലോഗോ ചെയ്യാനായി സംവിധായകന് അരവിന്ദന് അച്ഛന്റെ അടുക്കല് വന്നതും അദ്ദേഹം ഓര്‍ത്തെടുക്കുന്നു. മോക്ഷപ്രാപ്തിയില് ഉള്ള ലങ്കാ ലക്ഷ്മിയുടെ രൂപമാണത്. എല്ലാ കലാരൂപങ്ങളും മോക്ഷപ്രാപ്തിയിലേക്കുള്ള കണ്ടറിവ്, കേട്ടറിവ്, തൊട്ടറിവ്, രുചിച്ചറിവ്, മണത്തറിവ് എന്നിങ്ങനെ പഞ്ചേന്ദ്രിയങ്ങള് മുഖേനയുള്ള അറിവ് സമ്പാദിക്കല് ആണ് ആദ്യം വേണ്ടത്. അതാണ് പണ്ഡിതന് എന്നര്‍ത്ഥം വരുന്ന പുലവര് ആദ്യം സ്വായത്തമാക്കേണ്ടതും.\nഘോരമായ രാമ രാവണ യുദ്ധം നിഴല് കൂത്തില്\nനാടന് കലകളുടെ കൂട്ടത്തില്‍പ്പെട്ട ഈ കലയ്ക്ക് ഫോക്‌ലോര് അക്കാദമി പുരസ്‌കാരം ലഭിച്ചിട്ടുണ്ട്. വള്ളുവനാട്ടിലെ ദേവീക്ഷേത്രങ്ങളില് ഉത്സവത്തിനു രണ്ടാഴ്ച മുമ്പ് രാവിനെ പകലാക്കുന്ന ഈ കഥാകഥനത്തെ വിദേശരാജ്യങ്ങള് ഇരുകൈയും നീട്ടി സ്വീകരിച്ചു. പഴമയുടെ തനിമ നിലനിര്‍ത്തി സൂക്ഷിക്കുന്ന ഈ കലാരൂപം നാടിന്റെ നന്മ നിറഞ്ഞ അധ്യായങ്ങളില് ഒന്നാണെന്നു പ്രഖ്യാപിച്ചാണ് ഈ പുരസ്‌കാരം ഇദ്ദേഹത്തെ തേടിയെത്തിയത്. ഇന്ത്യയില് മാത്രമല്ല വിദേശത്തും പാവക്കൂത്ത് ജനകീയമാക്കിയ രാമചന്ദ്രപുലവരെ ഏറെ വൈകിയാണ് അവാര്‍ഡ് തേടിയെത്തിയത്. 'പാവകളിയിലെ കൈ മുദ്രകള്' എന്ന പേരില് ഇദ്ദേഹം എഴുതിയ പാവകളിയിലെ സാങ്കേതികതയെക്കുറിച്ചുള്ള ആധികാരിക ഗ്രന്ഥം ഭാഷാ ഇന്‍സ്റ്റിറ്റ്യൂട്ട് പുറത്തിറക്കിയിട്ടുണ്ട്.\nഅഞ്ചു പതിറ്റാണ്ടായി പാവക്കൂത്ത് പ്രചാരണവുമായി രംഗത്തുള്ള രാമചന്ദ്രന് കളിവിളക്ക് ആദ്യമായി അറേബ്യന് മണ്ണില് തെളിയിക്കാന് കിട്ടിയ അവസരത്തില് ആഹ്ലാദവാനാണ്. കുറഞ്ഞത് എട്ടു പേരെങ്കിലുമുള്ള സംഘമാണ് ഇത് അവതരിപ്പിക്കാറ്. എഴുപറ, ഇലത്താളം, ശംഖ്, ചെണ്ട, മദ്ദളം, ചേങ്ങില, കുറും കുഴല് എന്നിവ പിന്നണിയില് ഉപയോഗിക്കാറുണ്ടെങ്കിലും വിദേശ രാജ്യങ്ങളില് സൗകര്യം അനുസരിച്ച് റെക്കോര്‍ഡ് ചെയ്ത പിന്നണി ആണ് ചിലപ്പോഴൊക്കെ ഉപയോഗിക്കാറുള്ളത്.


ആഗോള പരിസ്ഥിതി നാശം പുല്‍മേടുകളെ മാറ്റുന്നു – നേരിടം\nPosted on ഡിസംബര് 8, 2019 നവംബര് 7, 2019 by admin\nലോകം മൊത്തമുള്ള കാലാവസ്ഥാ മാറ്റം, മലിനീകരണം, വിവിധ പരിസ്ഥിതി വ്യത്യാസങ്ങള് തുടങ്ങിയവ പുല്‍മേടുകളുടെ വ്യക്തിത്വം തന്നെ മാറ്റുകയാണ് എന്ന് Proceedings of the National Academy of Sciences (PNAS) വന്ന ഒരു പുതിയ പഠനം പറയുന്നു. ലോകത്തെ മഞ്ഞില്ലാത്ത കരയുടെ 40% വും പുല്‍മേടുകളാണ്. പുല്‍മേടുകള് ധാരാളം സ്പീഷീസുകള്‍ക്ക് ആഹാരവും താമസവും നല്‍കുന്നു. ലോകത്തെ കാര്‍ബണിന്റെ 30% ഉം സംഭരിക്കുന്നത് പുല്‍മേടുകളാണ്. കാലാവസ്ഥാ മാറ്റത്തെ പ്രതിരോധിക്കുന്നതില് അതിന് വലിയ പങ്കുണ്ട്. എന്നാല് മനുഷ്യന്റെ പ്രവര്‍ത്തി കാരണം പുല്‍മേടുകളുടെ ജൈവവ്യവസ്ഥ മാറുന്നു എന്ന് ഈ പഠനം പറയുന്നു. കഴിഞ്ഞ പത്ത് വര്‍ഷമായി ആഗോള മാറ്റങ്ങളുമായി പുല്‍മേടുകള് പ്രതിരോധിച്ച് നില്‍ക്കുന്നുവെങ്കിലും അതിവേഗത്തില് നടക്കുന്ന ആഗോളമാറ്റങ്ങള് അവയെ ദുര്‍ബലമാക്കും.\nമുമ്പത്തെ ലേഖനം പാലസ്തീന് കൃസ്ത്യാനികളെ വംശീയമായി തുടച്ചുനീക്കുന്നു\nഅടുത്ത ലേഖനം വിദ്യാര്‍ത്ഥികളെ ആത്മഹത്യയിലേക്ക് തള്ളിവിടുമ്പോള്


കാട്ടുകറുവ (Eugenia rottleriana) - വിക്കിപീഡിയ\nകാട്ടുകറുവ (Eugenia rottleriana)\nWt. & Arn.\nപശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് കാട്ടുകറുവ. (ശാസ്ത്രീയനാമം: Eugenia rottleriana). 8 മീറ്ററോളം ഉയരം വയ്ക്കും. 500 മീറ്ററിനും 1300 മീറ്ററിനും ഇടയിലുള്ള വരണ്ട നിത്യഹരിതവനങ്ങളിൽ കാണപ്പെടുന്നു. തെക്കെ പശ്ചിമഘട്ടത്തിന്റെ കിഴക്കൻ ചെരിവുകളിൽ കാണുന്നു. വംശനാശഭീഷണിയുണ്ട്.\nവിക്കിസ്പീഷിസിൽ Eugenia rottleriana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.\nEugenia rottleriana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\n"https://ml.wikipedia.org/w/index.php?title=കാട്ടുകറുവ_(Eugenia_rottleriana)&oldid=1879986" എന്ന താളിൽനിന്ന് ശേഖരിച്ചത്\nചിത്രം ആവശ്യമുള്ള സസ്യങ്ങളുടെ താളുകൾ\nഈ താൾ അവസാനം തിരുത്തപ്പെട്ടത്: 12:48,9ഡിസംബർ 2013.


മധ്യപ്രദേശ് മുഖ്യമന്ത്രി കമല്‍നാഥിന്റെ മകന് നകുല് നാഥിന്റെ ആസ്തി 660 കോടി രൂപ - BIGNEWSLIVE | Latest Malayalam News\nമധ്യപ്രദേശ് മുഖ്യമന്ത്രി കമല്‍നാഥിന്റെ മകന് നകുല് നാഥിന്റെ ആസ്തി 660 കോടി രൂപ\n41.77 കോടി രൂപ മൂല്യംവരുന്ന സ്ഥാവര സ്വത്തുക്കളുമുണ്ട്. ഭാര്യ പ്രിയനാഥിന്റെ പേരില് ആകെ 2.30 കോടിയുടെ സ്വത്തുക്കളുണ്ട്.\nഭോപ്പാല്: മധ്യപ്രദേശ് മുഖ്യമന്ത്രി കമല്‍നാഥിന്റെ മകന് നകുല് നാഥിന്റെ പേരില്\n60 കോടി രൂപയുടെ ആസ്തി. വ്യവസായിയും രാഷ്ട്രീയനേതാവുമായ നകുല്‍നാഥിന് 615 കോടിയുടെ ജംഗമസ്വത്താണുള്ളത്. 41.77 കോടി രൂപ മൂല്യംവരുന്ന സ്ഥാവര സ്വത്തുക്കളുമുണ്ട്. ഭാര്യ പ്രിയനാഥിന്റെ പേരില് ആകെ 2.30 കോടിയുടെ സ്വത്തുക്കളുണ്ട്. ഇരുവരുടെയും പേരില് വാഹനങ്ങളില്ല.\nലോക്സഭ തെരഞ്ഞെടുപ്പില് ചിന്ദ്വാര മണ്ഡലത്തില് നിന്ന് മത്സരിക്കുന്ന നകുല് നാഥ് നാമനിര്‍ദേശ പത്രികയ്ക്കൊപ്പം നല്‍കിയ സത്യവാങ്മൂലത്തിലാണ് അദ്ദേഹത്തിന്റെ സ്വത്തുവിവരങ്ങള് വെളിപ്പെടുത്തിയിരിക്കുന്നത്.\nമാതാപിതാക്കളുടെ പേരിലുള്ളതിനെക്കാള് അഞ്ചിരട്ടിയോളം സ്വത്തുക്കളാണ് നകുല്‍നാഥിന്റെ പേരിലുള്ളത്. അദ്ദേഹത്തിന്റെ പിതാവായ കമല്‍നാഥിന്റെ ആസ്തി ആകെ 124 കോടി രൂപയാണ്. കഴിഞ്ഞവര്‍ഷം ആദായനികുതി റിട്ടേണ് ഫയല്‍ചെയ്ത നകുല് 2.76 കോടി രൂപയ്ക്ക് മുകളിലാണ് അദ്ദേഹത്തിന്റെ വാര്‍ഷിക വരുമാനമായി നല്‍കിയിരിക്കുന്നത്. ഭാര്യയുടെ വാര്‍ഷികവരുമാനം 4.18 കോടി രൂപയാണ്.\nTags: nakul nath\nഎം പാനല് ഡ്രൈവര്‍മാരെ പിരിച്ചുവിടണമെന്ന ഹൈക്കോടതി ഉത്തരവ്; ഡ്രൈവര്‍മാര് കൂട്ട അവധിയിലേക്ക്


സെക്യൂരിറ്റി ഏജന്‍സിക്ക് കരാറില്ലാതെ തുക വര്‍ധിപ്പിച്ചു നല്‍കി; ജി.സി.ഡി.എയില് 72.31 ലക്ഷത്തിന്റെ ക്രമക്കേട് | gcda\nസെക്യൂരിറ്റി ഏജന്‍സിക്ക് കരാറില്ലാതെ തുക വര്‍ധിപ്പിച്ചു നല്‍കി; ജി.സി.ഡി.എയില് 72.31 ലക്ഷത്തിന്റെ ക്രമക്കേട്\nകൊച്ചി : സെക്യൂരിറ്റി ഏജന്‍സിക്ക് പണം വര്‍ധിപ്പിച്ചു നല്‍കി, ജി.സി.ഡി.എയില് എഴുപത്തിരണ്ട് ലക്ഷത്തിന്റെ തിരിമറി. വികസന അതോറിറ്റിയുടെ വിവിധ കെട്ടിടങ്ങളില് സെക്യൂരിറ്റി ജോലി ഏറ്റെടുത്തിട്ടുള്ള സ്വകാര്യ സ്ഥാപനത്തിനാണ് കരാര് പോലും പുതുക്കാതെ 72,31,365 ലക്ഷം രൂപ കൂടുതലായി അനുവദിച്ചത്.\n2017 ജനുവരി മുതലാണ് സെക്യൂരിറ്റി ഏജന്‍സിക്ക് അധിക തുക നല്‍കിവന്നത്. പുതിയ കരാര്‍പോലും ഉണ്ടാക്കാതെ ഏജന്‍സിക്ക് പണം കൂട്ടി നല്‍കുകയായിരുന്നു. ഇതില് ഓഡിറ്റ് വിഭാഗത്തില് നിന്ന് വിയോജനക്കുറിപ്പ് രേഖപ്പെടുത്തിയപ്പോഴാണ് സംഭവം വിവാദമാകുന്നത്. ഇതേത്തുടര്‍ന്ന് ഫയലുകള് വിളിപ്പിച്ചപ്പോള്, അവ അപ്രത്യക്ഷമായി. ഇതോടെ ഒരു ദിവസം ഫയല് പ്രത്യക്ഷപ്പെട്ടു.\nലക്ഷക്കണക്കിന് രൂപയാണ് സെക്യൂരിറ്റി ഇനത്തില് ജി.സി.ഡി.എ. ചെലവഴിച്ചുകൊണ്ടിരിക്കുന്നത്. അതോറിറ്റിയുടെ കടവന്ത്ര ആസ്ഥാനം, കൊച്ചി ഇന്റര്‍നാഷണല് സ്റ്റേഡിയം, മറൈന്‍ഡ്രൈവിലേയും പനമ്പള്ളി നഗറിലേയും ഷോപ്പിങ് കോംപ്ലക്‌സുകള്, മുണ്ടന്‍വേലിയിലെ ഫിഷ് ഫാം തുടങ്ങിയ സ്ഥലങ്ങളില് സെക്യൂരിറ്റി ജോലിചെയ്യുന്നതിനാണ് പണം അനുവദിച്ചു നല്‍കിയത്.\nസെക്യൂരിറ്റി ജീവനക്കാരുടെ നിരക്ക് വര്‍ധിപ്പിച്ചതായുള്ള സര്‍ക്കാര് ഉത്തരവിന്റെ മറവിലാണ് പണം അധികമായി അനുവദി ച്ചുനല്‍കിയത്. സര്‍ക്കാര് ഉത്തരവുപ്രകാരം, സെക്യൂരിറ്റി ജീവനക്കാര്‍ക്ക് പണം വര്‍ധിപ്പിച്ചിട്ടുള്ളത്, ദിവസവേതനാടിസ്ഥാനത്തില് നേരിട്ട് നിയമിച്ചിട്ടുള്ള സെക്യൂരിറ്റി ജോലിക്കാരുടെ കാര്യത്തിലായിരുന്നു. ആ ഉത്തരവിന്റെ മറവില് സ്വകാര്യ ഏജന്‍സിക്ക് പണം കൂട്ടി നല്‍കുകയായിരുന്നു. പുതിയ എക്‌സിക്യൂട്ടീവ് കൗണ്‍സിലിന്റെ ആദ്യ യോഗത്തില് തന്നെ വര്‍ധിച്ച നിരക്കിലുള്ള വേതനം നല്‍കാനുള്ള എന്‍ജിനീയറിങ് വകുപ്പിന്റെ കുറിപ്പ് എത്തുകയായിരുന്നു. ഇതിന് കമ്മിറ്റി അംഗീകാരം നല്‍കിയതിന്റെ പേരിലായിരുന്നു ഒരു വര്‍ഷം കരാര്‍പോലും ഉണ്ടാക്കാതെ സ്വകാര്യ ഏജന്‍സിക്ക് പണം അധികമായി നല്‍കിയത്.\nജി.സി.ഡി.എയുടെ വിവിധ സ്ഥാപനങ്ങളില് സെക്യൂരിറ്റി ജോലിയുടെ ഷിഫ്റ്റുകളിലും വലിയ ക്രമക്കേട് കണ്ടെത്തിയിട്ടുണ്ട്. ഷിഫ്റ്റുകള് കൂട്ടി എഴുതിയും തുക കൂടുതല് അനുവദിച്ചിട്ടുണ്ട്. ഇതിന് പിന്നില് ഉദ്യോഗസ്ഥതലത്തിലെ അഴിമതി വ്യക്തമായതിനാല് കൂടുതല് അന്വേഷണത്തിന് ചെയര്‍മാന് സി.എന്. മോഹനന് ഉത്തരവിട്ടിട്ടുണ്ട്. കൗണ്‍സില് യോഗത്തില് കുറിപ്പ് എത്തിയത് ഏത് സാഹചര്യത്തിലാണെന്ന് പരിശോധിക്കാനും സൂപ്രണ്ടിങ് എന്‍ജിനീയര് മതിയായ ശ്രദ്ധ കാട്ടിയോ എന്ന് പരിശോധിക്കാനും ചെയര്‍മാന് ആവശ്യപ്പെട്ടിട്ടുണ്ട്.\nകാരാര്‍പോലും ഉണ്ടാക്കാതെ സ്ഥാപനത്തിന് പണം കൂട്ടി നല്‍കിയത്, എങ്ങനെ തിരിച്ചുപിടിക്കുമെന്നത് ജി.സി.ഡി.എക്ക് തലവേദന സൃഷ്ടിച്ചിരിക്കുകയാണ്. പണം തിരിച്ചുപിടിക്കുന്നതിന്റെ ഭാഗമായി കഴിഞ്ഞ രണ്ടു മാസമായി സെക്യൂരിറ്റി ജീവനക്കാര്‍ക്ക് ശമ്പളം നല്‍കുന്നില്ല. സെക്യൂരിറ്റി ഏജന്‍സിയെ തിരഞ്ഞെടുക്കുന്നതും ടെന്‍ഡര് നല്‍കി സുതാര്യമായ രീതിയിലല്ലെന്ന് കണ്ടെത്തിയിട്ടുണ്ട്. ജി.സി.ഡി.എയുടെ ഏതൊക്കെ സ്ഥാപനങ്ങളില് എത്ര പേര് ഏതൊക്കെ ഷിഫ്റ്റില് ജോലി ചെയ്തുവെന്നതിനും വ്യക്തമായ കണക്കില്ലാതെയാണ് പണം നല്‍കിയിട്ടുള്ളതെന്നും ഓഡിറ്റ് പരിശോധനകളില് വ്യക്തമായിട്ടുണ്ട്.\nസെക്യൂരിറ്റി ഏജന്‍സിക്ക് കരാറില്ലാതെ പണം അനുവദിച്ചതു സംബന്ധിച്ച ആക്ഷേപം പരിശോധിച്ച് റിപ്പോര്‍ട്ട് നല്‍കാന് നിര്‍ദേശിച്ചിട്ടുണ്ട്. റിപ്പോര്‍ട്ട് കിട്ടിയശേഷം മാത്രമെ എന്തെങ്കിലും ഇതേക്കുറിച്ച് പറയാന് സാധിക്കുകയുള്ളു.


Metro Vaartha - ഇൻസ്റ്റ തുടങ്ങി ജോണി ഡെപ്പ്; നിമിഷങ്ങൾക്കുള്ളിൽ2മില്യണിലധികം ഫോളോവേഴ്സ്\nJune 2020 - 10:23 pm IST\nഇൻസ്റ്റ തുടങ്ങി ജോണി ഡെപ്പ്; നിമിഷങ്ങൾക്കുള്ളിൽ2മില്യണിലധികം ഫോളോവേഴ്സ്\nവ്യാഴാഴ്ചയാണ് ജോണി ഇൻസ്റ്റഗ്രാം തുടങ്ങിയത്. ഒറ്റദിവസം കൊണ്ടു തന്നെ 1.9 മില്യൺ ഫോളോവേഴ്സാണ് ജോണിക്കുണ്ടായിരിക്കുന്നത്.\nപൈറേറ്റ്സ് ഓഫ് ദ് കരീബിയൻ എന്ന ചിത്രത്തിലൂടെ പ്രേക്ഷകരുടെ പ്രിയങ്കരനായി മാറിയ താരമാണ് ജോണി ഡെപ്പ്. വ്യാഴാഴ്ചയാണ് ജോണി ഇൻസ്റ്റഗ്രാം തുടങ്ങിയത്. ഒറ്റദിവസം കൊണ്ടു തന്നെ2മില്യണിലധികം ഫോളോവേഴ്സാണ് ജോണിക്കുണ്ടായിരിക്കുന്നത്. മുന്നിൽ കുറെ മെഴുകുതിരികൾ കൊളുത്തി വച്ച് ഒരു തടികൊണ്ടുണ്ടാക്കിയ ബെഞ്ചിൽ ഇരിക്കുന്ന ചിത്രമാണ് ജോണി ആദ്യമായി പങ്കുവച്ചിരിക്കുന്നത്.\nനിങ്ങൾക്ക് വേണ്ടി ഒരു സംഭവത്തിന്‍റെ ചിത്രീകരണത്തിലാണ് എന്നാണ് ഈ ഫോട്ടൊയ്ക്ക് ജോണി കൊടുത്തിരിക്കുന്ന അടിക്കുറിപ്പ്. കുറച്ച് സമയങ്ങൾക്ക് ശേഷം അതേസ്ഥലത്ത് തന്നെ ചിത്രീകരിച്ചിരിക്കുന്ന ഒരു വിഡിയോയും അദ്ദേഹം പങ്കുവച്ചു. ലോകത്താകെ നാശം വിതച്ചുകൊണ്ടിരിക്കുന്ന കൊറോണ വൈറസെന്ന മഹാമാരിയെക്കുറിച്ചാണ് അദ്ദേഹം വിഡിയോയിൽ സംസാരിച്ചത്.\nഒപ്പം പോപ് ഗായകൻ ജോൺ ലെനണിന്‍റെ ഐസൊലേഷൻ എന്ന ഗാനം പാടുകയും ചെയ്യുന്നുണ്ട് ജോണി. തന്‍റെ ഇറങ്ങുന്ന മ്യൂസിക്കൽ ആൽബത്തെക്കുറിച്ചും അദ്ദേഹം പറയുന്നുണ്ട്. ഗിറ്റാറിസ്റ്റ് ജെഫ് ബെക്കുമായി ചേർന്നാണ് ആൽബം ചെയ്യുന്നതെന്നും അദ്ദേഹം അറിയിച്ചു. 1970 ൽ ഇറങ്ങിയ പ്ലാസ്റ്റിക്ക് ഓനോ ബാൻഡ് എന്ന ആൽബത്തിലെ ഗാനമാണ് ഐസൊലേഷൻ.


കൃഷിപാഠം പദ്ധതി ഉദ്ഘാടനം ചെയ്തു. - Krishideepam.in\nവയനാട് പോരൂർ സെന്റ് സെബാസ്റ്റ്യൻസ് എൽ.പി സ്കൂളിൽ ആരംഭിച്ച കൃഷിപാഠം പദ്ധതിയുടെ ഭാഗമായി പച്ചക്കറി കൃഷി വികസന പദ്ധതിയുടെ ഉദഘാടനം മികച്ച കർഷകനായ ഷിജു വെട്ടിക്കൽ നിർവ്വഹിച്ചു. കുട്ടികളിൽ കൃഷി സംസ്കാരം വളർത്തിയെടുക്കുന്നതിനും കുറഞ്ഞ ചെലവിൽ കുറഞ്ഞ സ്ഥലത്ത് എങ്ങനെ കൃഷി ചെയ്യാം എന്നതിനെക്കുറിച്ചും എന്തെല്ലാം കൃഷി ചെയ്യാമെന്നും ജൈവ കീടനിയന്ത്രണങ്ങളെക്കുറിച്ചും തവിഞ്ഞാൽ കൃഷിഭവൻ ഓഫീസർ സുനിൽ കെ.വി.ക്ലാസ് നയിച്ചു. നമ്മുടെ ഭക്ഷണ രീതിയെക്കുറിച്ചും ഭക്ഷണ സാധനങ്ങളെക്കുറിച്ചും നമ്മൾ പാലിക്കേണ്ട ശ്രദ്ധയെക്കുറിച്ച് സുനിൽ സർഓഡിയാ വിഷ്വൽ ക്ലാസിലൂടെ വ്യക്തമാക്കി. പരിശീലന പരിപാടിയിൽ വിദ്യാർത്ഥികൾ, രക്ഷിതാക്കൾ, കർഷകർ, സാമൂഹിക പ്രവർത്തകർ പങ്കെടുത്തു.പൊതുസമ്മേളനത്തിൽ ഹെഡ്മാസ്റ്റർവർക്കി എൻ.എം, പി.ടി.എ വൈസ് പ്രസിഡന്റ് ഗ്രേസി ജോസ്, സി. ജോളി മാനുവൽ, ടോം ജോസഫ്, സ്വപ്ന. പി.ജെ, റിനി എൻ.എ, രവീണ, സൗമ്യ, ഉഷ എന്നിവർ പ്രസംഗിച്ചു.


പാന് ഉള്ള 6.83 ലക്ഷം കമ്പനികള് ആദായ നികുതി റിട്ടേണ് നല്‍കിയില്ല | Income Tax\nപാന് ഉള്ള 6.83 ലക്ഷം കമ്പനികള് ആദായ നികുതി റിട്ടേണ് നല്‍കിയില്ല\nPublished: Jul 26, 2017, 11:10 AM IST\nന്യൂഡല്‍ഹി: പാന് എടുത്തിട്ടുള്ള 6.83 ലക്ഷം കമ്പനികള് കഴിഞ്ഞ തവണ ആദായ നികുതി റിട്ടേണ് നല്‍കിയില്ല.\nഅഞ്ച് വര്‍ഷത്തിനിടെ ഇത്തരം കമ്പനികളുടെ എണ്ണം വര്‍ധിക്കുകയാണെന്ന് കണക്കുകള് സൂചിപ്പിക്കുന്നു. 2012-13 അസസ്‌മെന്റ് വര്‍ഷത്തില് 4.09 ലക്ഷം കമ്പനികളാണ് റിട്ടേണ് നല്‍കാതിരുന്നത്. 2013-14 വര്‍ഷത്തില് ഇത് 4.60 ലക്ഷമായി.\n2014-15 വര്‍ഷത്തിലാകട്ടെ 5.73 ലക്ഷം കമ്പനികളാണ് റിട്ടേണ് നല്‍കാതിരുന്നത്.\nഡല്‍ഹിയിലാണ് ഇത്തരം കമ്പനികള് കൂടുതലുള്ളത്. 2016-17 അസസ്‌മെന്റ് വര്‍ഷത്തില് ഡല്‍ഹിയിലെ 1.44 ലക്ഷം കമ്പനികളാണ് പാനുണ്ടായിട്ടും റിട്ടേണ് നല്‍കാത്തത്. മുംബൈയില് 94,155 കമ്പനികളും റിട്ടേണ് നല്‍കിയിട്ടില്ല.\nതമിഴ്‌നാട്ടില് 63,567 കമ്പനികളാണ് റിട്ടേണ് നല്‍കാത്തത്. പശ്ചിതമബംഗാളും സിക്കിമും തൊട്ടുപിന്നിലുണ്ട്.


അമ്മയ്ക്കറിയാമോ, വളരുന്ന കുഞ്ഞിന് വേണ്ട പോഷകമെന്ത്? | Must Eat Nutrients for Children| Kids Growth & development| Food for growing child\nഅമ്മയ്ക്കറിയാമോ, വളരുന്ന കുഞ്ഞിന് വേണ്ട പോഷകമെന്ത്?\nJan 15, 2019, 03:39 PM IST\nപുത്തന് ഉടുപ്പുകള് ചെറുതാവുന്നുണ്ടോ? അവര് വളരുകയാണ്\n# ഡോ.സുനില് പികെ| ഇന്‍ഫോക്ലിനിക്ക്\nകുട്ടികളിലെ ഓര്‍മ കൂട്ടാന് ചില വിദ്യകള്\nപഠിക്കുന്നതെല്ലാം ഒാർത്തെടുക്കണമെങ്കിൽ പഠനത്തിന് അടുക്കും ചിട്ടയും വേണം. കുട്ടികളലെ ..\nപുതുപുത്തന് ഉടുപ്പുകള് ചെറുതാവുന്നു 'എന്ന അമ്മയുടെ സ്‌നേഹം നിറഞ്ഞ പരിഭവത്തിന്''ഞാന് വളരുകയല്ലേ മമ്മീ' എന്ന മറുപടി കൊടുക്കുന്ന മകന്. കയ്യോ കാലോ വളരുന്നതും ആറ്റു നോറ്റിരിക്കുന്ന അച്ഛനമ്മമാര്‍ക്ക് കാതിന് തേന്മഴയായിരുന്നു ഒരിക്കല് ഈ പരസ്യം! കാലം മാറിയെങ്കിലും 'എന്റെ കുഞ്ഞിന് വണ്ണോം പൊക്കോം ഇല്ല, ദേ... വാരിയെല്ല് പെറുക്കിയെടുക്കാം അതിന്റെ... ഒരു തരി വിശപ്പില്ല ' എന്നൊക്കെ സദാ പയ്യാരം പറയുന്ന അച്ഛനമ്മമാര് ഇപ്പോഴും ഇത്തരം പരസ്യങ്ങളില് ആകൃഷ്ടരായി എന്തു വില കൊടുത്തും ഏതുതരം പൊടികളും കുഞ്ഞുങ്ങള്‍ക്ക് വാങ്ങിനല്‍കാന് തയ്യാറുമാണ്.\nകുഞ്ഞുങ്ങള്‍ക്ക് ആവശ്യമായ പോഷകങ്ങളെക്കുറിച്ച് അറിയാമെങ്കിലും, നമ്മുടെ അശ്രദ്ധ അവരുടെ വളര്‍ച്ചയ്ക്കാവശ്യമായ എല്ലാത്തരം പോഷകങ്ങളും ഉള്‍ക്കൊള്ളുന്ന വിവിധ ആഹാരപദാര്‍ത്ഥങ്ങള് നിത്യജീവിതത്തിലെ ആഹാരക്രമത്തില് ഉള്‍പ്പെടുത്തുന്നതിന് വിഘാതമാവുന്നു.\nകുട്ടികള്‍ക്ക് അത്യന്താപേക്ഷിതമായ പോഷകങ്ങളെക്കുറിച്ചും അവയടങ്ങിയിട്ടുള്ള ആഹാരപദാര്‍ത്ഥങ്ങളെക്കുറിച്ചും കുട്ടികളിലെ ആഹാരരീതികളെക്കുറിച്ചും ഒരു ഓര്‍മ്മപ്പെടുത്തലാണ് ഈ ലേഖനം.\nനമുക്ക് ഊര്‍ജ്ജം പ്രദാനം ചെയ്യുന്നതില് പ്രധാനിയാണിവന്. പ്രതിദിനം വേണ്ടുന്ന ഊര്‍ജത്തിന്റെ 50-55 ശതമാനവും വരുന്നതീവഴിക്കാണ്. വിവിധ ധാന്യങ്ങളും കിഴങ്ങു വര്‍ഗങ്ങളും ചാമ, തിന, പഞ്ഞപ്പുല്ല് പോലുള്ള കുഞ്ഞമ്മാരും, ക്യാരറ്റ്, കപ്പ തുടങ്ങിയ വേരു വര്‍ഗങ്ങളും, പാലും പഞ്ചസാരയും എല്ലാം അന്നജത്തിന്റെ പ്രധാന ഉറവിടങ്ങളാണ്.\nധാന്യങ്ങളില് പ്രോട്ടീന് 7-11 ശതമാനം മാത്രമേ ഉള്ളൂ. പക്ഷേ വയറു നിറച്ച് ചോറുണ്ണുന്ന മലയാളികള്‍ക്ക് നല്ലൊരു പങ്ക് പ്രോട്ടീനും ചോറില് നിന്നും കിട്ടും. പക്ഷേ അതിനനുസരിച്ച് അന്നജവും ആവശ്യത്തിലധികം അകത്താവും! പൊതുവേ ധാന്യങ്ങളില് ലൈസീന് എന്ന അവശ്യ അമിനോ ആസിഡ് അപര്യാപ്തമാണ്. എന്നാല് നമ്മുടെ സ്വന്തം അരിയില് ലൈസീന് ആവശ്യത്തിനുണ്ട്.(ഗോതമ്പില് ലൈസീന്, ത്രിയോണിന് എന്നീ അവശ്യ അമിനോ ആസിഡുകള് കുറവാണ് )\nഅരിയുടെ തവിടിലാണ് വൈറ്റമിന് ബി ഉള്ളത്. അതു കൊണ്ട് തന്നെ തവിടുള്ള അരിയാണ് പോഷക സമുദ്ധം.\n'എന്റെ കൊച്ച് ഒരു മണി ചോറുണ്ണില്ല ... '\nസ്ഥിരം കേള്‍ക്കുന്ന പരാതികളിലൊന്നാണ് മാതാപിതാക്കളുടെ വക ! അരിയാണ് നമ്മുടെ പ്രധാന ഭക്ഷണമെങ്കിലും കുഞ്ഞ് അത് കഴിക്കുന്നില്ലെന്ന് വെച്ച് ബേജാറാവണ്ട. അന്നജം ആവശ്യത്തിന് ലഭിക്കുന്ന മറ്റേതെങ്കിലും ധാന്യങ്ങളോ കിഴങ്ങ് വര്‍ഗ്ഗങ്ങളോ കുഞ്ഞിന്റെ ആഹാരത്തില് ഉള്‍പ്പെടുത്തിയാല് മതി.\nഗ്രീക്ക് ഭാഷയില് പ്രോട്ടീന് എന്നതിന് 'ഏറ്റവും പ്രാധാന്യമുള്ളത് ' എന്നാണര്‍ത്ഥം. ശരീര കലകളുടെ നിര്‍മ്മാണത്തിന് അത്യന്താപേക്ഷിതമാണ് പ്രോട്ടീനുകള്.എന്‍സൈമുകള്, ഹോര്‍മോണുകള്, ആന്റിബോഡികള് എന്നിവയുടെ രൂപീകരണത്തിനും പ്രോട്ടീന് വേണം. വേണ്ടത്ര അന്നജം ലഭ്യമല്ലെങ്കില് ഊര്‍ജ്ജത്തിന് വേണ്ടിയും പ്രോട്ടീനുകള് ഉപയോഗിക്കപ്പെടും.\nപ്രോട്ടീനുകളുടെ അടിസ്ഥാന ഘടകങ്ങള് അമിനോ ആസിഡുകളാണ്. 24 അമിനോ ആസിഡുകള് ഉള്ളതില് 8 എണ്ണം നമ്മുടെ ശരീരത്തില് ഉല്‍പ്പാദിപ്പിക്കാന് കഴിയാത്തവയാണ്. അവശ്യ അമിനോ ആസിഡുകള് എന്നറിയപ്പെടുന്ന ഇവ നമുക്ക് ആഹാരത്തിലൂടെ തന്നെ ലഭിക്കേണ്ടതുണ്ട്.\nഎല്ലാ അവശ്യ അമിനോ ആസിഡുകളും അടങ്ങിയ ഗുണമേന്മയുള്ള പ്രോട്ടീന് സമുദ്ധമായുള്ള മുട്ടയാണ് മാതൃകാ പ്രോട്ടീന് ആയി കണക്കാക്കപ്പെടുന്നത്.\nമത്സ്യം, മാംസം, മുട്ട, പാല്, പാലുല്‍പ്പന്നങ്ങള് എന്നിവയാണ് പ്രധാന പ്രോട്ടീന് ദാതാക്കള്. സസ്യാഹാരികളെ സംബന്ധിച്ച് പ്രോട്ടീന്റെ പ്രധാന സ്രോതസ് പയര് വര്‍ഗങ്ങളാണ്. ധാന്യങ്ങളില് കാണുന്നതിനേക്കാള് ഇരട്ടിയിലധികം പ്രോട്ടീന് (ശരാശരി 24 %) പയര് വര്‍ഗങ്ങളില് നിന്ന് ലഭിക്കും. വിവിധ തരം കടലകളും, പരിപ്പുമെല്ലാം നമ്മുടെ ആഹാരക്രമത്തില് ഉള്‍പ്പെടുത്തേണ്ടതുണ്ട്. പയര് വര്‍ഗത്തില് സോയാബീനിലാണ് ഏറ്റവും കൂടുതല് പ്രോട്ടീന് ഉള്ളത് (42%).\nപയര് വര്‍ഗങ്ങള് പ്രോട്ടീന് സമ്പുഷ്ടമാണെങ്കിലും അവയില് മെത്തിയോണിന് എന്ന അവശ്യ അമിനോ ആസിഡ് ആവശ്യത്തിനില്ല. ധാന്യങ്ങള് ലൈസീന് എന്ന അമിനോ ആസിഡിന്റെ കാര്യത്തില് അപര്യാപ്തമാണ് എന്ന് നേരത്തേ പറഞ്ഞല്ലോ. ധാന്യങ്ങളും പയര്‍വര്‍ഗങ്ങളും ചേര്‍ന്ന ആഹാരം ഇവയിലെ കുറവുകളെ മറികടന്ന് സമീകൃതമായ പോഷകാഹാരം ഉറപ്പാക്കുന്നു. ഉത്തരേന്ത്യക്കാരുടെ പ്രമാദമായ ചപ്പാത്തി / റൊട്ടി / നാന് എന്നിവയോടൊപ്പം ദാലും ( പരിപ്പ്) ചേര്‍ന്ന കോംബോ കിടിലന് ആണെന്നര്‍ത്ഥം. നമ്മുടെ കഞ്ഞിയും പയറും പുട്ടും കടലയും തകര്‍പ്പന് തന്നെയാണ് കേട്ടോ!\nകൊഴുപ്പ് എന്ന് കേള്‍ക്കുമ്പോഴേ എല്ലാവര്‍ക്കും പെട്ടെന്ന് ആധിയാവും അല്ലേ? എന്നാല് ഊര്‍ജ സാന്ദ്രതയേറിയ കൊഴുപ്പ് നമുക്ക് ഒഴിച്ചു കൂടാനാവാത്തതാണ്. കൊഴുപ്പിന്റെ അടിസ്ഥാന ഘടകങ്ങള് ഫാറ്റി ആസിഡുകളാണ്. ഇവ പൂരിത ഫാറ്റി ആസിഡുകള്, അപൂരിത ഫാറ്റി ആസിഡുകള് എന്നിങ്ങനെ രണ്ടു തരമുണ്ട്. അപൂരിത ഫാറ്റി ആസിഡില് പെട്ട (PUFA) ലിനോലീക് ആസിഡ് (ഒമേഗ 6), ലിനോലിനിക് ആസിഡ് (ഒമേഗ 3) എന്നിവ നമ്മുടെ ശരീരത്തില് ഉല്‍പ്പാദിപ്പിക്കാനാവാത്തതിനാല് അവശ്യ ഫാറ്റി ആസിഡുകളായി കണക്കാക്കപ്പെടുന്നു. ഇവയില് നിന്നും ഉല്‍പ്പാദിപ്പിക്കപ്പെടുന്ന EPEA, DHEA എന്നിവ ഹൃദയ സുരക്ഷയിലും തലച്ചോറിന്റെ വികാസത്തിലും പ്രധാന പങ്ക് വഹിക്കുന്നു.\nവിവിധ എണ്ണകള്, നെയ്യ്, വെണ്ണ എന്നിങ്ങനെ നമുക്ക് കാണാവുന്ന കൊഴുപ്പിന് (വിസിബഹള് ഫാറ്റ്) പുറമേ ഇറച്ചി, മീന്, നട്‌സ് തുടങ്ങി നേരിട്ട് ദൃശ്യമല്ലാതെയും (ഇന്‍വിസിബിള് ഫാറ്റ്) കൊഴുപ്പ് നമ്മുടെ ഉള്ളിലെത്തുന്നുണ്ട്. കൊഴുപ്പില് നിന്നുമുള്ള ഊര്‍ജം 30% ത്തില് നിന്നും കൂടരുതെന്നാണ്. ശരാശരി ഇന്ത്യന് ഭക്ഷണക്രമത്തില് 10-15 % കൊഴുപ്പ് ഇന്‍വിസിബിള് ഫാറ്റ് ആയി നമുക്ക് ലഭിക്കുന്നുണ്ട്. അതു കൊണ്ട് തന്നെ ദൃശ്യഗോചരമായ കൊഴുപ്പില് നിന്നുമുള്ള ഊര്‍ജം പ്രതിദിനം ആകെ ലഭ്യമാകുന്നതിന്റെ 20 ശതമാനത്തില് കൂടുതല് ആവാന് പാടില്ല.\nമൃഗങ്ങളില് നിന്നുമുള്ള കൊഴുപ്പ് പൊതുവെ പൂരിത കൊഴുപ്പുകളാണ്. എന്നാല് കോഡ് ലിവര് ഓയില്, മത്തി എന്നിവയില് അപൂരിത കൊഴുപ്പാണുള്ളത്. മാത്രമല്ല അവയില് അവശ്യ ഫാറ്റി ആസിഡുകള് യഥേഷ്ടമുണ്ട് താനും.\nഅപൂരിത ഫാറ്റി ആസിഡുകള് അടങ്ങിയ സൂര്യകാന്തി എണ്ണ, നിലക്കടല എണ്ണ, പാമോയില് എന്നിവയില് ഒമേഗ 6/ഒമേഗ3ഫാറ്റി ആസിഡ് അനുപാതം വളരെ ഉയര്‍ന്നതാണ്. ( 5:1 ആണ് അഭികാമ്യമായിട്ടുള്ളത്) ആയതിനാല് ഇവ ആരോഗ്യ പ്രശ്‌നങ്ങളുണ്ടാക്കാം.\nവെളിച്ചെണ്ണയില് പൂരിത കൊഴുപ്പ് കൂടുതല് ആണെങ്കിലും മീഡിയം ചെയിന് ട്രൈഗ്ലിസറൈഡുകള് അടങ്ങിയിട്ടുള്ളത് ഗുണപ്രദമാണ്.\nഒമേഗ6: ഒമേഗ3അനുപാതം ഏതാണ്ട് ഒത്തു വരുന്നത് നെയ്യിലും നമുക്ക് വായില് കൊള്ളാന് പറ്റാത്ത കടുകെണ്ണയിലുമാണ്.\nരക്തത്തിലെ ഹീമോഗ്ലോബിന് ഉല്‍പ്പാദിപ്പിക്കുന്നതിലെ പ്രധാന ഘടകം അയേണ് ആണ്. ജീവവായുവായ ഓക്‌സിജന് ശ്വാസകോശത്തില് നിന്നും ശരീരത്തിലെ നാനാഭാഗങ്ങളിലേക്ക് എത്തിക്കുന്നത് ഹീമോഗ്ലോബിന് വഴിയാണ്.\nഭക്ഷണത്തിലൂടെ ആവശ്യത്തിന് ഇരുമ്പ് സത്ത് ലഭിച്ചില്ലെങ്കിലോ, കൊക്കോപ്പുഴു ബാധ, അര്‍ശസ് ഇത്യാദികളിലെ രക്ത നഷ്ടം വഴിയോ, അയേണ് ആഗിരണം ചെയ്യപ്പെടുന്നതിലുള്ള വ്യതിയാനങ്ങള് വഴിയോ അയേണിന്റെ അപര്യാപ്തത ഉടലെടുക്കാം.\nഅനീമിയ (വിളര്‍ച്ച) ആണ് ഇരുമ്പിന്റെ കുറവ് കൊണ്ടുണ്ടാകുന്ന അസുഖം. കുട്ടികളില് ഇത്തരം അനീമിയ വളരെ വ്യാപകമാണ് (ഏതാണ്ട് 53 ശതമാനം കുട്ടികളില്) എന്നാണ് വിവിധ പഠനങ്ങള് ചൂണ്ടിക്കാട്ടുന്നത്.\nഅയേണിന്റെ അപര്യാപ്തത മൂലമുള്ള വിളര്‍ച്ച, ചെറിയ തോതിലേ ഉള്ളൂവെങ്കില് പലപ്പോഴും തിരിച്ചറിയപ്പെടാതെ പോകുന്നു.\nവിളര്‍ച്ച, ക്ഷീണം, ഉത്സാഹക്കുറവ്, കിതപ്പ്, നെഞ്ചിടിപ്പ്, ശ്രദ്ധയില്ലായ്മ, പഠനത്തില് പിന്നോക്കമാകല്, വളര്‍ച്ചക്കുറവ്, വിശപ്പില്ലായ്മ, മണ്ണ്, അരി തുടങ്ങിയവ തിന്നാനുള്ള ത്വര എന്നിവയെല്ലാം അയേണിന്റെ അപര്യാപ്തത മൂലമുള്ള അനീമിയയുടെ ലക്ഷണങ്ങളാവാം.\nമത്സ്യ മാംസാദികള്, മുട്ട, ധാന്യങ്ങള്, പയര് വര്‍ഗങ്ങള്, ഇലക്കറികള്, ഈന്തപ്പഴം, റാഗി, ശര്‍ക്കര തുടങ്ങിയവ ഇരുമ്പ് സത്ത് കലര്‍ന്ന ആഹാരങ്ങളാണ്.\nആറു മാസം വരെ പൂര്‍ണമായും മുലപ്പാല് മാത്രം നല്‍കപ്പെടുന്ന കുട്ടികള്‍ക്ക് ആവശ്യത്തിന് അയേണ് മുലപ്പാലില് നിന്ന് ലഭിക്കും. ആറുമാസത്തിന് വളര്‍ച്ചയുടെ തോത് കൂടുന്നതിനുസരിച്ച് കൂടുതല് അയേണ് അവശ്യമായി വരും. കട്ടിയാഹാരം നല്‍കിത്തുടങ്ങുമ്പോള് ധാന്യങ്ങള്‍ക്കും പയര് വര്‍ഗങ്ങള്‍ക്കുമൊപ്പം ഇലക്കറികളും നല്‍കിത്തുടങ്ങണം. ആറുമാസത്തിന് ശേഷം കുഞ്ഞുങ്ങള്‍ക്ക് അയേണ് ഫോളിക് ആസിഡ് സപ്ലിമെന്റേഷന് തുടങ്ങാം.\nസ്‌കൂള് കുട്ടികള്‍ക്ക് ആഴ്ചയില് ഒരിക്കല് നല്‍കുന്ന അയേണ് ഫോളിക് ആസിഡ് ഗുളികകള് (ണകഎട) ഇത്തരം വിളര്‍ച്ച തടയുക എന്ന ലക്ഷ്യത്തിനായി നടപ്പാക്കിയിട്ടുള്ളതാണ്.\nഇരുമ്പിന്റെ അപര്യാപ്തത മൂലമുള്ള വിളര്‍ച്ചയ്ക്ക് അയേണ് നല്‍കിയുള്ള ചികിത്സ ചിലപ്പോള് മാസങ്ങളോളം തുടരേണ്ടി വരും. ആയതിനായി ഡോക്ടറുടെ നിര്‍ദ്ദേശം കൃത്യമായി പാലിക്കുക.\nപല്ല്, എല്ല് എന്നിവയുടെ രൂപീകരണത്തിലും, പേശികളുടേയും നാഡീവ്യൂഹത്തിന്റെയും പ്രവര്‍ത്തനത്തിലും രക്തം കട്ടപിടിക്കുന്നതിന് സഹായിക്കുന്നതിനുമൊക്കെ കാല്‍സ്യം ഗണ്യമായ പങ്കുവഹിക്കുന്നു.പാലും പാലുല്‍പ്പന്നങ്ങളും, മീന്, കക്ക, ഞണ്ട്, ആട്ടിറച്ചി, ഇലക്കറികള്, റാഗി, എള്ള് എന്നിവ കാത്സ്യം ധാരാളമായി അടങ്ങിയിട്ടുള്ള ആഹാരപദാര്‍ത്ഥങ്ങളാണ്.കൗമാരപ്രായത്തില് ആവശ്യത്തിന് കാല്‍സ്യം അടങ്ങുന്ന ഭക്ഷണം കഴിയ്ക്കുന്നത് വളര്‍ച്ചക്ക് സഹായകമാകുന്നതിന് പുറമേ വയസ്സാംകാലത്ത് എല്ലുതേയ്മാനം ഉണ്ടാവുന്നത് തടയാനും ഉപകരിക്കും.\nനമ്മുടെ മാനസികവും ശാരീരികവുമായ വളര്‍ച്ചാ വികാസത്തിനും തലച്ചോറിന്റെ വികാസത്തിനും താപനില നിലനിര്‍ത്തുന്നതിനും മറ്റും അത്യന്താപേക്ഷിതമായ തൈറോയ്ഡ് ഹോര്‍മോണിന്റെ അവിഭാജ്യ ഘടകമാണ് അയഡിന്. അയഡിന്റെ കുറവ് വളര്‍ച്ചാ മുരടിപ്പിനും ബുദ്ധിമാന്ദ്യത്തിനും വഴിതെളിക്കുന്നു. ഗര്‍ഭിണികളില് ഉണ്ടാകുന്ന അയഡിന്റെ അപര്യാപ്തത ഗര്‍ഭമലസലിനും ചാപിള്ളകള് പിറക്കുന്നതിനും ജന്മവൈകല്യങ്ങള്‍ക്കും കാരണമാകുന്നു.\nകടല് വിഭവങ്ങളില് ധാരാളമായി അയഡിന് അടങ്ങിയിട്ടുണ്ട്. അയഡൈസ് ചെയ്ത ഉപ്പിന്റെ ഉപയോഗം അയഡിന് അപര്യാപ്തത തടയുന്നതിനുള്ള ഒരു പ്രധാന മാര്‍ഗമാണ്.\nഎന്നാല് നിര്‍മ്മാണ തിയ്യതി തൊട്ട് ഒരു വര്‍ഷത്തിനുള്ളില് തന്നെ അയഡൈസ് ചെയ്ത ഉപ്പ് ഉപയോഗിക്കുന്നതാണ് ഗുണപ്രദം. നനവും സൂര്യപ്രകാശവും കടുത്ത ചൂടും തട്ടാത്ത വിധം അടപ്പുള്ള പാത്രങ്ങളില് വേണം അയഡൈസ്ഡ് ഉപ്പ് സൂക്ഷിക്കാന്. ആഹാരം പാചകം ചെയ്തതിന് ശേഷം മാത്രം ആഹാരത്തില് ഉപ്പ് ചേര്‍ക്കുന്നത് അയഡിന്റെ നഷ്ടം കുറയ്ക്കും.\nഒരു ദിവസം ഒന്നര വയസ്സായ തങ്ങളുടെ കുഞ്ഞിനേയും കൊണ്ട് അച്ഛനമ്മമാര് എന്റെ ക്ലിനിക്കില് വന്നു. കാലുകള്‍ക്ക് വളവ് എന്നായിരുന്നു അവരുടെ പ്രധാന പരാതി. പരിശോധിച്ചു നോക്കിയപ്പോള് കാലുകള് വില്ലു പോലെ വളഞ്ഞിരിക്കുന്നു, കാല്‍മുട്ടുകള് ഉള്ളിലോട്ട് മുട്ടിച്ചേര്‍ന്നിരിക്കുന്നു നില്‍ക്കുമ്പോള്. കൈക്കുഴയ്ക്ക് മുകളില് വീതി കൂടിയിരിക്കുന്നു. നെഞ്ചിന്റെ താഴ്ഭാഗത്തായി രണ്ട് വശങ്ങളിലും ചാല് ദൃശ്യമാണ്. ഇതെല്ലാം വൈറ്റമിന് ഡി3യുടെ അപര്യാപ്തത മൂലമുള്ള റിക്കറ്റ്‌സ് എന്ന രോഗത്തിന്റെ പ്രകടഭാവങ്ങളാണ്.\nവൈറ്റമിന് ഡി നമ്മുടെ തൊലിയില് ഉല്‍പ്പാദിപ്പിക്കപ്പെടുന്ന ഒന്നാണ്. സൂര്യപ്രകാശമേല്‍ക്കുമ്പോള് അതിലെ അള്‍ട്രാവയലറ്റ് രശ്മികള് തൊലിയില് ഉളവാക്കുന്ന രാസപ്രവര്‍ത്തനങ്ങള് വഴിയാണ് വൈറ്റമിന് ഡി ഉണ്ടാകുന്നത്. തുടര്‍ന്ന് കരളിലും വൃക്കയിലും ഉള്ള രാസപ്രവര്‍ത്തനങ്ങള് വഴി വൈറ്റമിന് ഡി3എന്ന സജീവ തന്മാത്രയായി മാറുന്നു.\nമേല്‍പ്പറഞ്ഞ കുഞ്ഞ് ഒരു ഗള്‍ഫ് രാജ്യത്ത് ജനിച്ചു വളര്‍ന്നതാണ്. അല്‍പ്പം പോലും സൂര്യപ്രകാശമേല്‍ക്കാതെ വീടിന്റെ ചുവരുകള്‍ക്കുള്ളില് തളച്ചിടപ്പെട്ട പാവം. ഇങ്ങനെ പുറം ലോകം കാണാതെ, ആവശ്യത്തിന് സൂര്യപ്രകാശമേല്‍ക്കാതെ, പുറത്ത് കളിക്കാതെ വളരുന്ന കുഞ്ഞുങ്ങളിലാണ് ഇപ്പോള് റിക്കറ്റ്‌സ് കൂടുതലും കാണുന്നത്.\nകാത്സ്യം, ഫോസ്ഫറസ് എന്നിവയുടെ ശരീരത്തിലെ സന്തുലനാവസ്ഥ നിലനിര്‍ത്തുന്നതില് വൈറ്റമിന് ഡി3പ്രധാന പങ്ക് വഹിക്കുന്നു. എല്ലിന്റെയും പല്ലിന്റേയും അന്‍പ് തോഴന്!\nമീന്, മീനെണ്ണ, മുട്ടയുടെ മഞ്ഞക്കരു, വെണ്ണ എന്നിവയില് ഒക്കെ വൈറ്റമിന് ഡി3ഉണ്ടെങ്കിലും ഭക്ഷണത്തില് നിന്നുമുള്ള പങ്ക് കേവലം5-10 % മാത്രമേ ആവുന്നുള്ളൂ.\nഅപ്പോള് കുട്ടികള് പുറം ലോകം കണ്ട് കളിച്ച് വളരട്ടെ. സൂര്യപ്രകാശമേറ്റ് തെളിയട്ടെ ആ ബാല്യങ്ങള്!\nകണ്ണിന് കണ്ണായ കണ്‍മണികളാണ് നമുക്ക് കുഞ്ഞുങ്ങള്.ആ കണ്‍മണികളുടെ കണ്ണ് തെളിയണമെങ്കില് വൈറ്റമിന് എ കൂടിയേ തീരൂ.കൂടാതെ പ്രത്യുല്‍പാദനം, രോഗ പ്രതിരോധം, കോശങ്ങളുടേയും കലകളുടേയും വളര്‍ച്ചാ വികാസം എന്നിവയിലും വൈറ്റമിന് എ പ്രധാന പങ്ക് വഹിയ്ക്കുന്നു. നവജാത ശിശുക്കളുടെ വളര്‍ച്ചാ വികാസത്തിനും വൈറ്റമിന് എ വേണം.\nകാരറ്റ്, മാങ്ങ, പപ്പായ, ഓറഞ്ച് തുടങ്ങിയ ഫലങ്ങളിലും ഇലക്കറികളിലും മഞ്ഞ - ഓറഞ്ച് പച്ചക്കറികളിലും വൈറ്റമിന് എ ധാരാളമായി അടങ്ങിയിട്ടുണ്ട്.\nവൈറ്റമിന് എ യുടെ അപര്യാപ്തത മൂലം നിശാന്ധത, കോര്‍ണിയയിലുണ്ടാകുന്ന വ്രണങ്ങള് തുടങ്ങി അന്ധത വരെയുണ്ടാകാം.\nദേശീയ രോഗ പ്രതിരോധ കുത്തിവെപ്പ് പട്ടിക പ്രകാരം വൈറ്റമിന് എ, ഒമ്പത് ഡോസുകള് കുഞ്ഞുങ്ങള്‍ക്ക് നല്‍കേണ്ടതായുണ്ട്. ആദ്യത്തെ ഡോസ് ഒമ്പതാം മാസത്തെ അഞ്ചാം പനിയ്ക്കുള്ള കുത്തിവെപ്പിന് ഒപ്പമാണ്. രണ്ടാമത്തെ ഡോസ് ഒന്നര വയസ്സിലും, തുടര്‍ന്നുള്ള ഡോസുകള് ആറു മാസം ഇടവിട്ട് അഞ്ചു വയസ്സു വരേയുമാണ്. ഇത് നിങ്ങളുടെ തൊട്ടടുത്ത ആരോഗ്യ കേന്ദ്രത്തില് ലഭ്യമാണ്.\nബി കോംപ്ലക്‌സ് വൈറ്റമിനുകള്\nകുട്ടികളുടെ നാവില് നിന്ന് തൊലി പോയാലോ, വായുടെ കോണ് വിണ്ടു കീറിയാലോ ഉടന് മുതിര്‍ന്നവരുടെ കമന്റ് വരും 'അതേ ബീ കോംപ്ലക്സിന്റെ കുറവാണ്'. സംഗതി ശരിയാണ് ബി കോംപ്ലക്‌സ് വൈറ്റമിനില് പെട്ട റൈബോഫ്‌ലാവിന്റെ അപര്യാപ്തതയുടെ സാധാരണ ലക്ഷണങ്ങളാണിവ. എന്നാല് നമ്മുടെ ശരീരത്തിലെ വിവിധ ചയാപചയ പ്രവര്‍ത്തനങ്ങളിലും നാഡീവ്യവസ്ഥയുടെ ഗതിവേഗങ്ങളിലും പ്രധാന പങ്ക് വഹിക്കുന്ന വൈറ്റമിന് ബി കോംപ്ലക്‌സിന്റെ അപര്യാപ്തത ബെറി ബെറി (തയാമിന് കുറവ് മൂലം), പെല്ലഗ്ര (നിയാസിന്റെ കുറവ് ), വിളര്‍ച്ച (പിരി ഡോക്‌സിന്, വൈറ്റമിന് ബി 12 എന്നിവയുടെ കുറവ്) തുടങ്ങിയ ഗൗരവമേറിയ അസുഖങ്ങളുണ്ടാക്കാം.\nഇറച്ചി, മീന്, ധാന്യങ്ങള്, ഇലക്കറികള് എന്നിവ ബി കോംപ്ലക്‌സ് വൈറ്റമിനുകളുടെ പ്രധാന സ്രോതസ്സുകളാണ്.\nവൈറ്റമിന് ബി 12 സസ്യജന്യമായ ആഹാരങ്ങളില് അടങ്ങിയിട്ടില്ല. പാലു പോലും കുടിക്കാത്ത സസ്യാഹാരികള്‍ക്ക് വൈറ്റമിന് ബി 12 ന്റെ കുറവു മൂലമുള്ള വിളര്‍ച്ച വരാന് സാധ്യത ഏറെയാണ്.\nകൊളാജന് നിര്‍മ്മാണത്തിലും പല്ലിന്റേയും എല്ലിന്റേയും രൂപീകരണത്താലും പ്രധാന പങ്ക് വഹിക്കുന്ന ഒന്നാണ് വൈറ്റമിന് സി. വെള്ളത്തില് ലയിക്കുന്ന ഈ വൈറ്റമിന് നെല്ലിക്ക, പേരയ്ക്ക, നാരങ്ങ, ഓറഞ്ച്, മുളച്ച ധാന്യങ്ങള്, പയര് വര്‍ഗങ്ങള് എന്നിവയില് അടങ്ങിയിട്ടുണ്ട്. എന്നാല് ഇവ പാചകം ചെയ്യുമ്പോള് വൈറ്റമിന് സി നഷ്ടപ്പെടുന്നു. പഴവര്‍ഗ്ഗങ്ങളും മറ്റും പാചകം ചെയ്യാതെ ഭക്ഷിയ്ക്കുന്നത് വൈറ്റമിനുകളുടെ അളവ് നഷ്ടപ്പെടാതിരിക്കുന്നതിന് സഹായകരമാകും.\nപോഷകങ്ങളെപ്പറ്റി വായിച്ചു തല പെരുത്തു കാണും അല്ലേ ...എന്നാല് ഒരു ചോദ്യത്തിനുത്തരം പറയൂ.. നമ്മള് മലയാളികളുടെ ഭക്ഷണ രീതിയുടെ ഏറ്റവും വലിയ ദോഷം എന്താണ്?\nനമുക്ക് അരിയാണഖിലസാരമൂഴിയില് ... രാവിലെ പുട്ട്, ഉച്ചയ്ക്ക് ചോറ്, രാത്രീലും ചോറ് ! ഇടനേരം വല്ലതും കടിയുണ്ടെങ്കില് അതും അരിപ്പലഹാരം അല്ലെങ്കില് മൈദ.\nകൂട്ടാന് എന്ന് പറഞ്ഞാല് നമുക്ക് 'തൊട്ടുകൂട്ടാന് ' എന്നാണര്‍ത്ഥം. വെള്ളമടിക്കാരുടെ ടച്ചിംഗ്‌സ് പോലെ (അവരുടെ ടച്ചിംഗ്‌സ് ഇതിലും അളവ് കൂടുതലുണ്ട്! )\nധാന്യങ്ങള്, കിഴങ്ങു വര്‍ഗങ്ങള്, മത്സ്യ മാംസാദികള്, പച്ചക്കറികള്, പയര് വര്‍ഗങ്ങള്, പഴങ്ങള്, ഇലക്കറികള് എല്ലാം ഭക്ഷണത്തില് ഉള്‍പ്പെടുത്തണം. പാത്രത്തില് മുക്കാല് പങ്കും ചോറും ബാക്കി കറികളും എന്നത് മാറ്റണം. പകുതി ചോറും പകുതി കറികളും ആവട്ടെ.\nടോട്ടാച്ചാന്റെ കോബായാഷി മാഷിനെ ഓര്‍മ്മയില്ലേ? മലയില് നിന്നുള്ള പങ്കും കടലില് നിന്നുമുള്ള പങ്കും ഉച്ചഭക്ഷണ സമയത്ത് കുട്ടികളോട് ആവശ്യപ്പെട്ട് പങ്ക് വെച്ച് കഴിപ്പിയ്ക്കുന്ന മാഷിനെ..റ്റോമോ സ്‌കൂളിലെ ആ പാട്ടും ..\nഇറച്ചി ചോറ് മീന് കറീം '\nഒന്ന് മനസ്സ് വെച്ചാല് നിങ്ങള്‍ക്കും കൊബായാഷി മാഷാവാം. നിങ്ങളുടെ കുഞ്ഞുങ്ങള് വയറും മനസ്സും നിറഞ്ഞുണ്ട് വളര്‍ന്ന് അവരുടെ കുഞ്ഞുങ്ങളെ ഊട്ടുമ്പോഴും നിങ്ങള് നല്‍കിയ ഭക്ഷണത്തിന്റെ രുചിയും മണവും അവരുടെ നാവിന്‍തുമ്പിലുണ്ടാവും. നിങ്ങളുടെ സ്‌നേഹം അവരുടെ മനസ്സിലും!\nContent Highlight: Must Eat Nutrients for Children, Kids Growth & development, Food for growing child\nFood for growing child


അനവധി സപ്ലികളുമായി പഠനത്തില് പിന്‍നിരയിലായ കോളെജ് ജീവിതം; ഇന്ന് ഇന്ത്യയിലെ പ്രായം കുറഞ്ഞ ശതകോടീശ്വരന്; ഇത് പേടിഎം സ്ഥാപകന്റെ ജീവിതം – Binocularlive.com\nഒരു സുപ്രഭാതത്തില് പടര്‍ന്ന് പന്തലിച്ച കമ്പനിയാണ് പേടിഎം. പണഇടപാടുകള് ഡിജിറ്റലൈസ് ചെയ്യുന്നതിന് മോദി സര്‍ക്കാര് ശ്രമം ആരംഭിച്ചതോടെയാണ് കമ്പനിയുടെ ശുക്രദശ തുടങ്ങുന്നത്. ശതകോടീശ്വരന്മാരുടെ പട്ടികയായ ഫോബ്‌സ് ലിസ്റ്റില് ഇത്തവണ ഇടം പിടിച്ച ഏറ്റവും പ്രായം കുറഞ്ഞ ഇന്ത്യക്കാരന് വിജയ് ശേഖര് ശര്‍മയാണ് പേടിഎം സ്ഥാപകന്. എന്നാല് ഇന്ന് കാണുന്നപോലെ ഒന്നും ആയിരുന്നില്ല വിജയ് ശേഖറിന്റെ മുന്‍കാല ജീവതം.\n14-ാം വയസ്സില്‍ത്തന്നെ ഹയര് സെക്കന്‍ഡറി പാസ്സായിട്ടാണ് വിജയ് എന്ന കൊച്ചുമിടുക്കന് അലിഗഡില്‍നിന്ന് ഉപരിപഠനത്തിനായി വണ്ടി കയറുന്നത്. ഡല്‍ഹി കോളജ് ഓഫ് എന്‍ജിനീയറിങ്ങിന്റെ പടി കയറുമ്പോള് പയ്യന് പ്രായം വെറും 15. എന്നാല് സ്‌കൂളിലെ ഈ മുന്‍നിരക്കാരന് കോളജില് ഒരു വര്‍ഷം പിന്നിടുമ്പോള് ക്ലാസിന്റെ പിന്‍നിരയിലെത്തി. പരീക്ഷ കഴിഞ്ഞപ്പോള് സപ്ലികള് വേറെയും. ഡല്‍ഹിയെന്ന വിശാല ലോകം കണ്ട് കണ്ണു മഞ്ഞളിച്ചതല്ല, മറിച്ച്, ഹിന്ദി മീഡിയത്തില് പഠിച്ച വിജയ്ക്ക് മഹാനഗരത്തിലെ ഇംഗ്ലിഷ് ദഹിക്കാതെ പോയതായിരുന്നു കാരണം. പ്രായത്തില് ഇളപ്പമുള്ള വിജയിനോടുള്ള മറ്റ് വിദ്യാര്‍ഥികളുടെ സമീപനവും അത്ര നല്ലതായിരുന്നില്ല. നാണംകുണുങ്ങിയായ നാട്ടിന്‍പുറത്തുകാരന് ഹോസ്റ്റലിലും കോളജിലുമെല്ലാം ഏറ്റുവാങ്ങേണ്ടി വന്നത് കടുത്ത റാഗിങ്.\nപ്രതികൂല സാഹചര്യങ്ങളില് തളരാതെ പടപൊരുതിയാണ് 1.7 ബില്യന് ഡോളര് ആസ്തിയുമായി വിജയ് ഫോബ്സ് പട്ടികയിലെ 1349-ാം റാങ്കുകാരനായത്. മൊബൈല് വോലറ്റ് ആപ്ലിക്കേഷനായ പേടിഎമ്മിന്റെ 16 ശതമാനം ഓഹരികള്‍ക്കുടമയാണ് വിജയ്. ക്ലാസില്‍നിന്ന് പലപ്പോഴും മുങ്ങിയ വിജയ് ഏറെ സമയം ചെലവഴിച്ചത് കംപ്യൂട്ടറിന്റെ മുന്നിലാണ്. ഇന്റര്‍നെറ്റിനെ ഗുരുവും ഹോട്ട്മെയില്.കോം സ്ഥാപകന് സബീര് ഭാട്ടിയയെ റോള് മോഡലുമായി കണ്ട് ആരുടെയും സഹായമില്ലാതെ ഇക്കാലയളവില് കോഡിങ് പഠിച്ചു. ഒരേ പുസ്തകത്തിന്റെ ഇംഗ്ലിഷ്, ഹിന്ദി പതിപ്പുകള് മാറി മാറി വായിച്ചും സുഹൃത്തുക്കളുടെയും പുസ്തകങ്ങളുടെയും മാസികകളുടെയും സഹായത്തോടെയും ഇംഗ്ലിഷിലുള്ള പ്രാവീണ്യക്കുറവ് നികത്താന് ശ്രമിച്ചു.\nകോളജില് പഠിക്കുന്ന സമയത്തുതന്നെ എക്സ്എസ് കമ്യൂണിക്കേഷന്‍സ് എന്ന പേരിലൊരു കണ്ടന്റ് മാനേജ്മെന്റ് കമ്പനി ആരംഭിച്ചു. ഇതിനിടെ കോളജ് പഠനം കഴിഞ്ഞു. എക്സ്എസ് വിറ്റു കിട്ടിയ പണവും കടം വാങ്ങിയ തുകയുമൊക്കെയായി 2001ല് വണ്97 കമ്യൂണിക്കേഷന്‍സ് എന്ന കമ്പനി ആരംഭിച്ചു. എന്നാല് ബിസിനസ് നഷ്ടത്തിലായതോടെ പങ്കാളികളെല്ലാം വിജയ്യെ വിട്ടു പോയി. പോക്കറ്റില് പത്തു രൂപ കൊണ്ടു തള്ളി നീക്കിയ ദിവസങ്ങള്. വണ്ടിക്കൂലിക്കു കാശില്ലാത്തതിനാല് ചിലപ്പോഴൊക്കെ കിലോമീറ്ററുകള് കാല്‍നടയായി സഞ്ചരിച്ചു. കടം വീട്ടാനായി അധ്യാപനം, കംപ്യൂട്ടര് നെറ്റ്വര്‍ക്കിങ് എന്നിങ്ങനെ പല പണിയും ചെയ്തു. ഇടക്കാലത്ത് ഒരു കമ്പനിയില് കണ്‍സല്‍റ്റന്റായി ജോലി ചെയ്തെങ്കിലും സംരംഭകത്വ മോഹം വിട്ടു പോയില്ല. എട്ടു ലക്ഷം രൂപ മാതാപിതാക്കളുടെ പക്കല് നിന്നു കടം വാങ്ങി വീണ്ടും ബിസിനസ്സിന് ഇറങ്ങി. പക്ഷേ വീണ്ടും നഷ്ടം സംഭവിച്ചു.\nവണ്97 2011 ല് മൊബൈല് വാണിജ്യ പ്ലാറ്റ്ഫോമായ പേടിഎം ആരംഭിക്കുന്നതോടെയാണ് വിജയ്യുടെ തലവര മാറി മറിയുന്നത്. പക്ഷേ ഈ ആശയത്തിനും കമ്പനി ബോര്‍ഡില്‍നിന്ന് ആദ്യം അനുകൂല പ്രതികരണമല്ല ഉണ്ടായിരുന്നത്.നോട്ട് നിരോധനവും തുടര്‍ന്നുണ്ടായ ഡിജിറ്റല് പണക്കൈമാറ്റവുമെല്ലാം പേടിഎമ്മിനെ വന് വിജയമാക്കി. ഒപ്പം, സ്ഥിരപ്രയത്നശാലിയായ വിജയ് ശേഖര് ശര്‍മയെയും. പേടിഎം മാള്, പേടിഎം പേയ്മെന്റ്സ് ബാങ്ക് എന്നിങ്ങനെ ഇന്ത്യയിലെ വന്‍ബിസിനസ് സംരംഭമായി വിജയ് ശേഖറും സംഘവും വളര്‍ന്നത് കണ്ണഞ്ചിക്കുന്ന വേഗത്തിലാണ്.\n← ലോക പ്രശസ്ത ബ്രാന്‍ഡുകളുടെ കുപ്പിവെള്ളത്തില് പ്ലാസ്റ്റിക് മാലിന്യം!! ഗുരുതര ആരോഗ്യ പ്രശ്‌നങ്ങള് ഉണ്ടാകും; ലോകാരോഗ്യ സംഘടന ഇടപെടുന്നു\nഎൽഇഡി ബൾബ് കണ്ടുപിടിച്ച മലയാളി ; വിധിയെ തോല്‍പ്പിച്ച അതുല്യനായ പോരാളി →


അടിക്കുറിപ്പുസഭ: March 2006\nപ്രകൃതി നല്ല ദൃശ്യങ്ങളൊരുക്കുന്നു... കരവിരുതും മിഴിയറിവുമുള്ളോര് അതൊപ്പിയെടുക്കുന്നു.... എങ്കിലും ചിത്രത്തിനു മാറ്റു കൂടുന്നത് അതിനൊരു യോജിച്ച അടിക്കുറിപ്പുണ്ടാവുമ്പോഴല്ലേ?\nലക്കം2-\nതയ്യാറാക്കിയത്: സു | Su\n(3/24/2006 11:19:00 PM)\nഈ ലേഖനത്തിലേക്കുള്ള കണ്ണികള്\nനിങ്ങളുടെ ഉത്സാഹത്തിന്റെയും കൂട്ടായ്മയുടേയും ഫലമായി ഇവിടെ നിങ്ങള് വെച്ച അടിക്കുറിപ്പുകളുടെ തെരഞ്ഞെടുപ്പിന് തുടക്കമായി. കൂട്ടായ്മബ്ലോഗ് എന്നൊരൊറ്റ കാരണം കൊണ്ടു തന്നെ നിങ്ങളുടെ അഭിപ്രായത്തില് നിന്ന് ചിത്രത്തിനു ഏറ്റവും യോജിച്ച അടിക്കുറിപ്പ് തെരഞ്ഞെടുക്കാന് ഉള്ള അവകാശം നമുക്കെല്ലാവര്‍ക്കും കൂടെ ചിത്രം അയച്ച ആളിനെ ഏല്‍പ്പിക്കാമെന്നാണ് തോന്നുന്നത്.\nആ ചിത്രത്തിന്റെ ഉടമസ്ഥന് അതിന് അടിക്കുറിപ്പ് തെരഞ്ഞെടുക്കുന്നതും കാത്തിരിക്കാം. അതിനോടോപ്പം തന്നെ പുതിയ ചിത്രത്തിന്റെ അടിക്കുറിപ്പ് കണ്ടെത്തുകയും ചെയ്യാം.\n(ഈ ചിത്രത്തിന്റെ ഉടമസ്ഥന് ചിത്രത്തിന് ഏറ്റവും യോജിച്ച അടിക്കുറിപ്പ് തെരഞ്ഞെടുക്കുകയും അത് ഈ ബ്ലോഗിന്റെ ഇ-മെയില് വിലാസത്തില് അയക്കുകയും ചെയ്യുവാന് താത്പര്യപ്പെടുന്നു.)\n(3/24/2006 10:57:00 PM)\n1. “ഇനി സീതേം കണ്ടു് മോതിരോം കൊടുത്തു് ...”\nദേ ഫോട്ടോ വന്നു. ഇനി അടിക്കുറിപ്പുകള് പോന്നോട്ടെ.\nഅടുത്ത ശനിയാഴ്ച്ച വരെ വരുന്നതില് വെച്ച് ഏറ്റവും മികച്ചതെന്നു തോന്നുന്ന അടിക്കുറിപ്പ് ഈ ചിത്രത്തിന്റെ തലക്കുറിപ്പായി മാറും!\n(3/18/2006 09:30:00 PM)\nഅരവിന്ദിന്റെ അഭിപ്രായം ആണ് ഈ ബ്ലോഗിന്റെ പിറവിക്ക് പ്രചോദനം ആയത്. ബ്ലോഗ് തുടങ്ങാമെന്ന് തീരുമാനിച്ചപ്പോള് നിങ്ങള് എല്ലാവരും തന്ന പിന്തുണയുടെ സംതൃപ്തിയും കൊണ്ടാണ് ഇതിന് തുടക്കം കുറിക്കുന്നത്. ഇത് ഒരു കൂട്ടായ്മ ബ്ലോഗാണ്. നിങ്ങള് ഓരോരുത്തരും കാണിച്ച ഉത്സാഹം ഈ ബ്ലോഗിന്റെ വളര്‍ച്ചയോടൊപ്പം എന്നും ഉണ്ടാകുമെന്ന് കരുതട്ടെ. ഓരോരുത്തരും അയക്കുന്ന, സ്വന്തമായിട്ട് എടുത്ത ചിത്രങ്ങള് വെച്ചാണ് ഇതിലെ ഓരോ പോസ്റ്റും തയ്യാറാക്കുക. അതുകൊണ്ട് തന്നെ എല്ലാവരുടെയും സഹകരണം ഒന്നു മാത്രം ആയിരിക്കും ഈ ബ്ലോഗിനെ ഉയര്‍ച്ചയിലേക്ക് നയിക്കാന് പോകുന്നത്.\nഇതിന് പക്ഷെ കുറച്ച് നിയമങ്ങള് രൂപീകരിക്കാന് നിങ്ങളുടെ വിലയേറിയ അഭിപ്രായം ആവശ്യമാണ്.\nവേണമെന്ന് കരുതുന്ന നിയമങ്ങള് ഇവയൊക്കെയാണ്.\n1- ചിത്രങ്ങള് അയക്കുന്നവര്‍ക്ക് അത് സ്വന്തമായിട്ട് എടുത്തതാണെന്ന് ഉറപ്പുണ്ടാവണം. കാരണം വേറെ ആരുടേയെങ്കിലും ചിത്രങ്ങള് അനുവാദമില്ലാതെ ഇടുന്നത് ഈ ബ്ലോഗിനു ദോഷം ആവും.\n2- ഞാനും ഈ ബ്ലോഗിന്റെ മേല്‍നോട്ടത്തില് സഹായിക്കാമെന്നേറ്റ വിശ്വപ്രഭ, ഉമേഷ് എന്നിവരും തല്‍ക്കാലം അടിക്കുറിപ്പ് പോസ്റ്റ് ചെയ്യുന്നതില് നിന്ന് വിട്ടുനില്‍ക്കും. മെമ്പര്‍മാര് മത്സരത്തില് പങ്കെടുക്കേണ്ട അല്ലേ?\n3- തല്‍ക്കാലം ഇതൊരു മത്സരത്തിന്റെ രൂപത്തില് ആയിരിക്കില്ല. മുന്നോട്ട് പോകുംതോറും ഇതൊരു മത്സരമാക്കി സമ്മാനം നേടാന് പോലും സാദ്ധ്യത ഉള്ള ഒന്നായിത്തീര്‍ക്കാന് എല്ലാവരും ശ്രമിക്കണം.\n4- ഇതില് പോസ്റ്റ് ചെയ്യുന്ന ചിത്രങ്ങള് തെരഞ്ഞെടുക്കാന് ഉള്ള സ്വാതന്ത്ര്യം നിങ്ങള് എല്ലാവരും കൂടെ തല്‍ക്കാലം എനിക്ക് അനുവദിച്ചു തരണം. കാരണം എല്ലാവരും ചിത്രങ്ങള് അയക്കുകയും അഭിപ്രായം പറയുകയും ചെയ്താല് അഭിപ്രായവ്യത്യാസത്തിന് ഇടവരും.\n5- പോസ്റ്റ് ചെയ്യുന്ന ചിത്രങ്ങളുടെ കമന്റായി നിങ്ങള് വെക്കുന്ന അടിക്കുറിപ്പില് ഏറ്റവും മികച്ചതെന്ന് തോന്നുന്നത് പിന്നീട് ആ പോസ്റ്റിന്റെ ടൈറ്റില് ആയി മാറും. അത് തീരുമാനിക്കാനുള്ള സ്വാതന്ത്ര്യം ബ്ലോഗിന്റെ മെമ്പര്‍മാര്‍ക്ക് നല്‍കുവാന് നിങ്ങളുടെ അനുവാദം ആവശ്യമാണ്.\n6- പോസ്റ്റ് ചെയ്യണമെന്ന് നിങ്ങള് ആഗ്രഹിക്കുന്ന, നിങ്ങളുടെ കൈവശം ഉള്ള ചിത്രങ്ങള് ഈ ബ്ലോഗിനു മാത്രമായുള്ള ഇ-മെയിലിലേക്ക് (chithramvichithram AT ജീമെയില്.കോം) നിങ്ങള്‍ക്ക് അയക്കാവുന്നതാണ്.\nനിങ്ങളുടെ അഭിപ്രായം പ്രതീക്ഷിച്ചുകൊണ്ട്.....\n(3/15/2006 10:44:00 PM)\nലക്കം4-


'Vehicle owners not starving, can afford to pay' Alphons Kannathanam | കായംകുളം കൊച്ചുണ്ണിമാരുടെ ഭരണവും കണ്ണന്താനത്തിന്റെ തള്ളും | Mangalam\nMonday, September 17, 2018 Last Updated 22 Min 19 Sec ago English Edition\nMonday 18 Sep 2017 12.57 PM\nകായംകുളം കൊച്ചുണ്ണിമാരുടെ ഭരണവും കണ്ണന്താനത്തിന്റെ തള്ളും\nകണ്ണന്താനം മന്ത്രിയുടെ പ്രസ്താവന വിവരക്കേടാണെങ്കിലും അതില് ഒരു വസ്തുതയുണ്ട്. അല്ലെങ്കില് ഒരാഗ്രഹമാകാം. ഏത് സര്‍ക്കാരായാലും സമ്പന്നനില് നിന്നും പിടിച്ചെടുത്ത് പാവപ്പെട്ടവന് നല്‍കണം. അതാണ് സോഷ്യലിസത്തിന്റെ അടിസ്ഥാനതത്വവും. അതായിരിക്കും കണ്ണന്താനം ഉദ്ദേശിച്ചത്. എന്നാല് ഇവിടെ നടക്കുന്നത് വിപരീതമാണ്.\nരാജ്യം ഭരിക്കുന്നത് കായംകുളം കൊച്ചുണ്ണിയുടെ പിന്തുടര്‍ച്ചക്കാരാണെന്നും ഉള്ളവനില്‍നിന്നും കട്ട് ഇല്ലാത്തവന് ഞങ്ങള് നല്‍കുമെന്നും പരസ്യമായി പ്രഖ്യാപിച്ചുകൊണ്ട് ഒരു സ്വതന്ത്രചുമതലയുള്ള ഒരു കേന്ദ്ര സഹമന്ത്രി നമ്മുടെ നാട്ടില് കറങ്ങി നടക്കുന്നുണ്ട്. കേരളത്തിന്റെ പ്രാതിനിധ്യം മന്ത്രിസഭയില് ഉറപ്പുവരുത്തുന്നതിനായി വലിയ കോലാഹലത്തോടെ ഉള്‍പ്പെടുത്തിയ അല്‍ഫോണ്‍സ് കണ്ണന്താനത്തിനാണ് അധികാരത്തില് കയറിയപ്പോള് മലയാളത്തിന്റെ ഗ്‌ളോറിഫൈഡ് കള്ളനായ കായംകുളം കൊച്ചുണ്ണിയെ ഓര്‍മ്മവന്നത്. ഉടന് തന്നെ തന്റെ എല്ലാമെല്ലാമായ മോഡിക്ക് അദ്ദേഹം അത് ചാര്‍ത്തിക്കൊടുക്കുകയും ചെയ്തു. ദിനംപ്രതി മനുഷ്യന്റെ കീശകീറുന്ന പെട്രോള്-ഡീസല് വിലവര്‍ദ്ധനവില് ജനം നട്ടംതിരിയുമ്പോഴാണ് ഈ വിലവര്‍ദ്ധന ഞങ്ങള് ബോധപൂര്‍വം നടത്തിയതാണെന്നും ഉള്ളവന്റെ കീശയില് നിന്നുമെടുത്ത് ഇല്ലാത്തവന് നല്‍കാനാണെന്നും അദ്ദേഹം പ്രഖ്യാപിച്ചത്. പണ്ട് ബ്യൂറോക്രസിയുടെ തിലകക്കുറിയായിരുന്നപ്പോള് രജ്ഞിപ്പണിക്കരുടെ സിനിമകളില് കാണുന്നതുപോലെ മാധ്യമശ്രദ്ധനേടാന് ചിലതൊക്കെ ചെയ്തതല്ലാതെ ജനങ്ങളുമായി അദ്ദേഹത്തിന് ഒരു ബന്ധവുമില്ലെന്നത് വസ്തുതയാണെങ്കിലും വിവരക്കേടിന് കൈകാലുകള് വച്ചതാണ് ഈ മന്ത്രിയെന്ന് പറയാതിരിക്കാനാവില്ല.\nമനുഷ്യനും സമൂഹവുമായുള്ള ബന്ധമാണ് രാഷ്ട്രീയമെന്ന് പറയുന്നത്, അതിന് വിദ്യാഭ്യാസമല്ല, ഐ.എ.എസ് നേടണമെന്നുമില്ല, പക്ഷേ തന്റെ ചുറ്റുപാടുകളെ അറിയാന് കഴിയണം. ദന്തഗോപുരത്തിലിരുന്നുകൊണ്ട് താഴെയുള്ളവരെല്ലാം കൃമികളാണെന്ന നിലയില് സംസാരിക്കുന്നവരെ രാഷ്ട്രീയക്കാരെന്ന് വിളിക്കാനാവില്ല. നരേന്ദ്രമോഡി അവസാനമായി കേന്ദ്ര മന്ത്രിസഭ പുനഃസംഘടിപ്പിച്ചപ്പോള് ഇത്തരം ഒരു സംശയം ബോധമുള്ളവരുടെ മനസില് ഉണ്ടായിരുന്നിരിക്കും. അത് സത്യമാണെന്ന് ഇപ്പോള് തെളിയുകയും ചെയ്തു.\nതന്റെ അപ്രമാദിത്വത്തിന് കോട്ടം തട്ടാതിരിക്കാന് മുന് ബ്യൂറോക്രാറ്റുകളെ കുത്തിനിറച്ചാണ് അദ്ദേഹം മന്ത്രിസഭ പുനഃസംഘടിപ്പിച്ചത്. മസൂറിയിലെ പരിശീലനവും കഴിഞ്ഞ് പുറത്തിറങ്ങി, സിനിമാ ഡയലോഗും പറഞ്ഞ് കുറേനാള് നടന്ന് പിന്നീട് ഭരണാധികാരികളുടെ വിരല്‍ചലനങ്ങള്‍ക്കനുസരിച്ച് ഏറാന്മൂളിയായി നില്‍ക്കുന്നവര്‍ക്കാണ് ഇന്ന് ലോകത്തെ ഏറ്റവും വലിയ ജനാധിപത്യരാജ്യത്തിന്റെ ചുക്കാന് പിടിക്കുന്നത്. സര്‍വീസിലിരിക്കുമ്പോള്‍പോലും ജനങ്ങളെ തിരിച്ചറിയാന് കഴിയാതിരുന്നവരാണ് ഇപ്പോള് ഭരണം കൈയാളുന്നതെന്ന് സാരം. അതുകൊണ്ടാണ് രാഷ്ട്രീയത്തിന് വിദ്യാഭ്യാസമല്ല, പൊതുജനസമ്പര്‍ക്കവും സാമൂഹികസാഹചര്യങ്ങള് മനസിലാക്കാനുള്ള കഴിവുമാണ് പ്രധാനം എന്ന് പറഞ്ഞത്.\nഅസംസ്‌കൃത എണ്ണയ്ക്ക് അന്തരാഷ്ട്ര വിപണിയില് ബാരലിന് (അതായത് 156 ലിറ്ററിന്) 150 ഡോളര് ഉണ്ടായിരുന്നപ്പോഴും 77 രൂപ ഒരു ലിറ്റര് പെട്രോളിന് നല്‍കേണ്ടിയിരുന്ന ഇന്ത്യാക്കാര് ഇന്ന് വില 50 ഡോളറില് താഴെയായപ്പോള് നല്‍കേണ്ടിവരുന്നത് 74.34 രൂപയാണ്. ഇതിന്റെ ദുരന്തം പേറുമ്പോഴാണ് ഞങ്ങള് ഇങ്ങനെ കൊള്ളയടിക്കുമെന്നും നിങ്ങള്‍ക്ക് എന്തുചെയ്യാനാകുമെന്നും ഒരുകേന്ദ്ര മന്ത്രി വെല്ലുവിളിക്കുന്നത്.\nസ്വയം റോബിന്‍ഹുഡുമാരായി പ്രഖ്യാപിക്കുന്ന ഇദ്ദേഹം പറഞ്ഞതിന്റെ വസ്തുതയെക്കുറിച്ചും നമുക്ക് പരിശോധിക്കേണ്ടതുണ്ട്. ഈ പറഞ്ഞതുപോലെ അംബാനിമാരില് നിന്നും അദാനിമാരില്‍നിന്നും പിടിച്ചുപറിച്ച് ഗ്രാമങ്ങളില് ഒരുനേരം അന്നമില്ലാതെ കഴിയുന്നവന് നല്‍കുകയാണോ വേണ്ടതെന്നും പരിശോധിക്കേണ്ടതുണ്ട്. അപ്പോഴാണ് ഈ മന്ത്രിയുടെ ഇന്ത്യന് സമൂഹത്തെക്കുറിച്ചുള്ള അറിവില് നമുക്ക് പുച്ഛം തോന്നുക.\nഅദ്ദേഹം പറഞ്ഞത് ഉള്ളവനില്‍നിന്നും കൂടുതല് പണം വാങ്ങി ഇല്ലാത്തവര്‍ക്ക് നല്‍കുന്നുവെന്നാണ്. ഈ നൂറ്റാണ്ടില് തന്നെ നാം കേട്ടതില് ഏറ്റവും വലിയ മണ്ടത്തരമെന്നേ അതിനെ വിശേഷിപ്പിക്കാന് കഴിയുകയുള്ളു. രാജ്യത്തിന്റെ ഏത് ഭാഗങ്ങളില് പോയി നോക്കിയാലും പെട്രോള് പമ്പുകള്‍ക്ക് മുന്നില് കാത്തുനില്‍ക്കുന്നത് സമ്പന്നന്‍മാരല്ലെന്ന് നമുക്ക് കാണാം. അന്നന്ന് പണിയെടുത്ത് നിത്യവൃത്തി തള്ളിവിടുന്ന ഇടത്തരക്കാരനും സാധാരണക്കാരുമാണ് അതില് ഏറ്റവും കൂടുതലെന്ന് നമുക്ക് മനസിലാക്കാം. കാറും ബൈക്കുമുള്ളവരെല്ലാം സമ്പന്നരാണെന്ന ഈ മന്ത്രിയുടെ ചിന്തയെ നമുക്ക് താരതമ്യം ചെയ്യാന് കഴിയുന്നത് കഴിഞ്ഞ യു.പി.എ സര്‍ക്കാരിന്റെ കാലത്ത് പ്രതിദിനം 36 രൂപ വരുമാനമുളളവന് ദാരിദ്ര്യരേഖയ്ക്ക് മുകളിലാണെന്ന് അന്നത്തെ ആസൂത്രണകമ്മിഷന് വൈസ് ചെയര്‍മാനായിരുന്ന മൊണ്ടേക് സിംഗ് അലുവാലിയ നല്‍കിയ റിപ്പോര്‍ട്ടുമായാണ്. ഇന്ന് മത്സ്യവില്‍ക്കുന്നവനും ന്യൂസ്‌പേപ്പറിടുന്നവരും എന്ത് പാല്‍വില്‍പ്പനക്കാര് തുടങ്ങി ചെറുകിട കര്‍ഷകര്‍വരെ ഇരുചക്രവാഹനങ്ങളെയാണ് ആശ്രയിക്കുന്നത്. അവരില് നിന്നാണ് ഈ കൊള്ള. ഈ പാവപ്പെട്ട കര്‍ഷകനും ദിവസക്കൂലിക്കാരനായ തൊഴിലാളിയും ഇന്ധനത്തിന് നല്‍കേണ്ടിവരുന്നത് അംബാനിയും അദാനിയും നല്‍കേണ്ട അതേ തുകയാണെന്നത് മന്ത്രി മറക്കുന്നില്ല. പിന്നെ ഈ പ്രഖ്യാപനം നടത്തിയ മന്ത്രി കണ്ണന്താനം എത്രനാള് സ്വന്തം കീശയില്‍നിന്ന് വാഹനത്തിന് പെട്രോള് അടിച്ചിട്ടുണ്ടോകും. നേരത്തെ ഐ.എ.എസുകാരനായിരുന്നപ്പോള് വണ്ടിക്ക് സര്‍ക്കാര് പെട്രോള് അടിച്ചുകൊടുക്കുമായിരുന്നു. അതുകഴിഞ്ഞ എം.എല്.എയായപ്പോള് അപ്പോഴും ജനത്തിന്റെ പണത്തിലാണ് അദ്ദേഹം വണ്ടിയില് ഇന്ധനം നിറച്ചത്. ഇപ്പോള് പിന്‍വാതിലിലൂടെ മന്ത്രിയായപ്പോഴും സ്ഥിതിക്ക് മാറ്റമില്ല. ഇങ്ങനെ പറയുന്ന കണ്ണന്താനം മന്ത്രിയും അദ്ദേഹത്തിന്റെ പാര്‍ട്ടിയും അടുത്തിടെപ്പോലും എന്തിനാണ് എം.പിമാരുടെ ശമ്പളത്തിലും ടി.എയിലും അലവന്‍സുകളിലും വലിയ വര്‍ദ്ധന വരുത്തിയതെന്നുകൂടി ഒന്നു പരിശോധിക്കുന്നത് നല്ലതായിരിക്കും.\nഇവര്‍ക്കാര്‍ക്കും സ്വന്തമായി വാഹനമില്ലെന്ന് കരുതുകയാണെങ്കില്‍പോലും ഈ പ്രസ്താവനയുടെ പൊള്ളത്തരം വെളിവാകും. ഇന്ധനത്തിന് വില കയറുമ്പോള് പൊതുഗതാഗതസംവിധാനത്തിന്റെ ചെലവും വര്‍ദ്ധിക്കും. അതും കീറുന്നത് സാധാരണക്കാരന്റെ കീശയാണ്. അല്ലെങ്കില് മന്ത്രി പ്രഖ്യാപിച്ചതുപോലെ പണക്കാരില്‍നിന്നും പിടിച്ചെടുക്കുന്നതില് കുറച്ചുപണം പൊതുഗതാഗതമേഖലയ്ക്ക് നല്‍കി അവിടെ പാവപ്പെട്ടവന്റെ യാത്രാഭാരം കുറയ്ക്കണം. അതുപോലെ ഇന്ധനിവിലവര്‍ദ്ധന ബാധിക്കുന്ന മറ്റൊരുമേഖല ചരക്കുഗതാഗതമാണ്. ഇന്ധനവിലവര്‍ദ്ധന ചരക്കുനീക്കം വിലയേറിയതാക്കും. അത് വിലക്കയറ്റത്തിന് വഴിവയ്ക്കുകയും ചെയ്യും. ഇത് ഏറെ ബാധിക്കുന്നത് കേരളത്തിനെയുമാണ്. ഇപ്പോള് തന്നെ ജി.എസ്.ടിയുടെ പേരില് വ്യാപകകൊള്ള നടക്കുകയാണ്. അത് തടയാന് കേന്ദ്രത്തിന് കഴിയുന്നില്ല. അതിന് പുറമെയാണ് പാവപ്പെട്ട ഓരോ ഇന്ത്യാക്കാരനേയും അപമാനിക്കുന്ന ഈ പ്രസ്താവനയും.\nഇതൊക്കെയാണെങ്കിലും ഇങ്ങനെ സ്വരൂപിക്കുന്ന തുക പാവപ്പെട്ടവരെ ഉദ്ധരിച്ച് ഈ ഇന്ത്യയെ സമത്വസുന്ദരമാക്കാന് ചെലവഴിക്കുന്നുവെന്നാണ് കണ്ണന്താനത്തിന്റെ മറ്റൊരുപ്രസ്താവന. പ്രധാനമായും കക്കൂസ് നിര്‍മ്മിക്കാനാണ് ഈ പണം ചെലവഴിക്കുന്നതെന്നാണ് അദ്ദേഹം പറയുന്നത്. ഒരുനേരത്തെ അന്നം പോലും കഴിക്കാനില്ലാത്തവന് എന്തിന് കക്കൂസ് എന്നതാണ് ഇന്ത്യയുടെ പലകോണുകളില് നിന്നും ഉയരുന്ന ചോദ്യം. ജനക്ഷേമപദ്ധതികള്‍ക്ക് ഈ പണം ചെലവഴിക്കുന്നുവെന്ന മന്ത്രിയുടെ പ്രസ്താവനയും ശുദ്ധ അസംബന്ധമാണ്.\nമോഡി സര്‍ക്കാര് അധികാരത്തില് വന്നശേഷം ഓരോ ബജറ്റും പരിശോധിച്ചാല് ഇക്കാര്യം വ്യക്തമാണ്. പാവപ്പെട്ടവരും സാധാരണക്കാര്‍ക്കുമുള്ള എല്ലാ പദ്ധതികളും വെട്ടിചുരുക്കി, അതിനുള്ള വിഹിതങ്ങളില് വലിയ കുറവാണ് വരുത്തിയത്. ഏറ്റവും പ്രധാനം തൊഴിലുറപ്പ് പദ്ധതി തന്നെ. ഗ്രാമീണമേഖലയെ ശാക്തീകരിക്കുകയെന്ന ലക്ഷ്യത്തോടെയായിരുന്നു ഈ പദ്ധതി തുടങ്ങിയത്. എന്നാല് ഇതിനുള്ള വിഹിതത്തില് വലിയ വെട്ടിക്കുറവാണ് വരുത്തിയത്. അതുപോലെ ആരോഗ്യ-വിദ്യാഭ്യാസമേഖലകളില് നിന്നും കേന്ദ്രസര്‍ക്കാര് പൂര്‍ണ്ണമായും പിന്മാറുകയാണ്. സാധാരണക്കാര്‍ക്ക് ലഭിച്ചുകൊണ്ടിരുന്ന സബ്‌സിഡികളില് 60 ശതമാനവും ഇല്ലാതാക്കി. ഇന്ധനനികുതികളില് നിന്നും ഏകദേശം ഒന്നരലക്ഷം കോടിയോളം രൂപ അധികവരുമാനമുണ്ടാക്കിയിട്ടും കാര്‍ഷികമേഖലയിലെ പ്രതിസന്ധി പരിഹരിക്കാന് ഒന്നും നല്‍കിയിട്ടില്ല. കര്‍ഷക ആത്മഹത്യ ഇന്ന് വാര്‍ത്തകളല്ലാതായിരിക്കുന്നു, ആശ്വാസം തേടി രാജ്യത്തെ വിവിധ സംസ്ഥാനങ്ങളിലെ കര്‍ഷകര് പ്രക്ഷോഭങ്ങളുമായി തെരുവിലാണ്. അതുപോലെ തൊഴില്‍മേഖലയിലെ ആനുകൂല്യങ്ങള് ഇല്ലാതാകുന്നു. പാവപ്പെട്ടവന് കക്കൂസിനെന്ന് പറഞ്ഞ് ബുള്ളറ്റ് ട്രെയിനുകള് ഉണ്ടാക്കി വികസനപ്രസംഗം നടത്തുന്നതിലാണ് പൊതുവേ കേന്ദ്രസര്‍ക്കാര് ആനന്ദം കൊള്ളുന്നത്. ഇതാണ് കായംകുളം കൊച്ചുണ്ണിമാരുടെയും റോബിന്‍ഹുഡുമാരുടെയും കള്ളക്കളി. പറയാനാണെങ്കില് ഇനിയും ഏറെയുണ്ട്.\nഇതുപോലെ ഇന്ധനവിലവര്‍ദ്ധനവിന് ഇപ്പോള് നടത്തുന്ന മറ്റൊരു പ്രചരണം സംസ്ഥാനസര്‍ക്കാരുകള് വന് നികുതി വാങ്ങുന്നതാണെന്നാണ്. ഒന്നുകില് മണ്ടത്തരമായിരിക്കും. അല്ലെങ്കില് ഇവരില് ഗീബല്‍സിന്റെ പ്രേതം കടന്നുകൂടിയിരിക്കാം ഈ വിഡ്ഡിത്തം വിളമ്പുന്നതിന്.\nഅസംസ്‌കൃത എണ്ണയുടെ വിലയിടിയുമ്പോഴെല്ലാം എക്‌സൈസ് നികുതി വര്‍ദ്ധിപ്പിച്ച ആ വിലയിടിവിന്റെ നേട്ടം ജനങ്ങള്‍ക്ക് നല്‍കാതെ ഖജനാവില് മുതല്‍ക്കൂട്ടുക എന്ന മോഡി സര്‍ക്കാരിന്റെ് നയമാണ് ഇതിന് കാരണം. മോഡി അധികാരത്തില് എത്തുമ്പോള് (2014) പെട്രോളിന്റെ എക്‌സൈസ് നികുതി 9.20 രൂപയായിരുന്നു. ഇത് 2017 ജനുവരി ആയപ്പോഴേയ്ക്കും 21.48 രൂപയായി. 133 ശതമാനം വര്‍ദ്ധന. ഡീസലിന്റെ എക്‌സൈസ് നികുതിയാണെങ്കില് 3.46 രൂപയില് നിന്നും 17.33 രൂപയുമായി. 400 ശതമാനം വര്‍ദ്ധന. ഈ എക്‌സൈസ് ഡ്യൂട്ടിക്ക് പുറമെ നേരിട്ട് ഇറക്കുമതിചെയ്താല് 2.5 ശതമാനം അടിസ്ഥാന കസ്റ്റംസ് ഡ്യൂട്ടിയും പിന്നെ അതിന് പുറമെയുള്ള മറ്റ് നികുതികളും ലഭിക്കും. കേന്ദ്രസര്‍ക്കാരിനെ പോലെതന്നെ സംസ്ഥാനസര്‍ക്കാരുകളും പെട്രോളിയം ഉല്‍പന്നങ്ങളുടെ മേല് താരതമ്യേന ഉയര്‍ന്ന നികുതി നിരക്കാണ് ഈടാക്കിക്കൊണ്ടിരിക്കുന്നത് എന്നത് വസ്തുതയാണ്.എന്നാല് ഇന്ന് ഉണ്ടായിരിക്കുന്ന വിലക്കയറ്റത്തിനു കാരണം ഈ ഉയര്‍ന്ന നിരക്കല്ല. ക്രൂഡോയിലിന്റെ വില റെക്കോര്‍ഡ് നിലവാരത്തിലായിരുന്നപ്പോഴും ഏതാണ്ട് ഇതേ നികുതി നിരക്കായിരുന്നു സംസ്ഥാനങ്ങള് ഈടാക്കിക്കൊണ്ടിരുന്നത്. അതുകൊണ്ടുതന്നെ ഇതുവച്ച് സമീപകാല വില വര്‍ദ്ധനവിനെ വിശദീകരിക്കാനാവില്ല. കഴിഞ്ഞവര്‍ഷം ഇന്ധനത്തില് നിന്ന് കേന്ദ്രത്തിന് 2.73 ലക്ഷം കോടി രൂപയാണ് വരുമാനം ലഭിച്ചത്. അതേസമയം രാജ്യത്തെ എല്ലാ സംസ്ഥാനങ്ങള്‍ക്കുമായി ലഭിച്ചത് മൊത്തം 1.89 ലക്ഷം കോടി മാത്രമാണ്. ഏകദേശം ഒരുലക്ഷം കോടി കൂടുതലാണ് കേന്ദ്രത്തിന് ലഭിച്ചിരിക്കുന്നത്. പതിനാറു പ്രാവശ്യമാണ് എക്‌സൈസ് ഡ്യൂട്ടി കേന്ദ്രം ഉയര്‍ത്തിയത്. എന്നാല് കേരളത്തില് കഴിഞ്ഞ യു.ഡി.എഫ് സര്‍ക്കാരിന്റെ കാലത്തേതില് നിന്നും ഇതില് ഒരു വര്‍ദ്ധനവും വരുത്തിയിട്ടുമില്ല. അത് മറച്ചുവച്ചുകൊണ്ടാണ് സംസ്ഥാനസര്‍ക്കാരിനെ പ്രതിക്കൂട്ടില് നിര്‍ത്തുന്നത്.\nകേന്ദ്രസര്‍ക്കാര് കൊള്ളയടിക്കുമ്പോള് എണ്ണക്കമ്പനികള് എന്തിന് കൈകെട്ടിയിരിക്കണം? റിഫൈനറിയില് നിന്ന് 24.89 രൂപയ്ക്കു വാങ്ങുന്ന പെട്രോള് ഇന്ത്യന് ഓയില് കോര്‍പറേഷന് വ്യാപാരികള്‍ക്കു വില്‍ക്കുന്നത് 27.33 രൂപയ്ക്കാണ്. ഇത് കഴിഞ്ഞ ജൂണ് 17ലെ കണക്ക്. 9.8 ശതമാനമായിരുന്നു മാര്‍ജിന്. സെപ്തംബറിലെ കണക്കെടുത്താല് റിഫൈനറികളില് നിന്ന് 26.65 രൂപയ്ക്കാണ് പെട്രോള് വാങ്ങുന്നത്. വില്‍ക്കുന്നത് 30.70 രൂപയ്ക്കും. മാര്‍ജിന് 15.19 ശതമാനം. എണ്ണവില ഇഷ്ടംപോലെ നിശ്ചയിക്കാനുള്ള കമ്പനികളുടെ അവകാശം എടുത്തുകളയണം. മോഡി സര്‍ക്കാര് അധികാരത്തില് വന്നതിനുശേഷം പെട്രോളിയം ഉല്‍പന്നങ്ങളുടെ എക്‌സൈസ് നികുതിയില് വരുത്തിയ വര്‍ദ്ധനയും പിന്‍വലിക്കണം.\nഒരു സംസ്ഥാന സര്‍ക്കാരും നികുതി വര്‍ദ്ധിപ്പിച്ചിട്ടില്ല. കേരളത്തിലാണെങ്കില് യു.ഡി.എഫ് സര്‍ക്കാര് ഏര്‍പ്പെടുത്തിയ സെസ് അല്ലാതെ നികുതി വര്‍ദ്ധന ഉണ്ടായിട്ടില്ല. അപ്പോള് പിന്നെ പെട്രോള് വിലക്കയറ്റത്തിന്റെ കാരണം പെട്രോളിയം കമ്പനികളുടെ കൊള്ളയും കേന്ദ്രത്തിന്റെ നികുതിയും മാത്രമാണ്. ഈ യാഥാര്‍ത്ഥ്യം മറച്ചു വയ്ക്കുന്നതിന് വേണ്ടിയിട്ടാണ് സംസ്ഥാന സര്‍ക്കാരിന്റെ നികുതിയാണ് വിലക്കയറ്റത്തിന് കാരണമെന്ന് ബിജെപിയും ചില ശുദ്ധാത്മാക്കളും പ്രചരിപ്പിക്കുന്നത്.\nഇതിന് പകരമായി കേന്ദ്രസര്‍ക്കാരിന്റെ വക്താക്കള് പ്രചരിപ്പിക്കുന്ന മറ്റൊരു നുണയും പരക്കുന്നുണ്ട്. അതായത് കേന്ദ്രം പിരിക്കുന്ന ഇന്ധനനികുതിയുടെ 45 ശതമാനം കേരളത്തിന് നല്‍കുന്നുവെന്ന തരത്തിലാണ് അത്. ഇതിനെ മണ്ടത്തരമെന്നല്ല, അസംബന്ധമെന്നാണ് പറയേണ്ടത്. പിരിക്കുന്ന നികുതികളില് കേന്ദ്രത്തും സംസ്ഥാനത്തിനും അവകാശമുണ്ട്. പതിനാലാം ധനകാര്യകമ്മിഷന്റെ ശിപാര്‍ശപ്രകാരം കേന്ദ്രത്തിന് ലഭിക്കുന്ന നികുതിയുടെ 45 ശതമാനത്തോളം സംസ്ഥാനങ്ങള്‍ക്ക് വീതിച്ചുകൊടുക്കണം. അത് കേരളത്തിന് മാത്രമല്ല, രാജ്യത്തെ എല്ലാ സംസ്ഥാനങ്ങള്‍ക്കുമായി. അതില് കേരളത്തിന് ലഭിക്കുന്ന വെറും 2.5 ശതമാനം മാത്രമാണ്. ഇതാണ് പെരുപ്പിച്ച് കാട്ടി കേന്ദ്രത്തിനെക്കാള് കൂടുതല് നികുതിയാണ് സംസ്ഥാനം വാങ്ങുന്നതെന്ന് പ്രചരിപ്പിക്കുന്നത്.\nകണ്ണന്താനം മന്ത്രിയുടെ പ്രസ്താവന വിവരക്കേടാണെങ്കിലും അതില് ഒരു വസ്തുതയുണ്ട്. അല്ലെങ്കില് ഒരാഗ്രഹമാകാം. ഏത് സര്‍ക്കാരായാലും സമ്പന്നനില് നിന്നും പിടിച്ചെടുത്ത് പാവപ്പെട്ടവന് നല്‍കണം. അതാണ് സോഷ്യലിസത്തിന്റെ അടിസ്ഥാനതത്വവും. അതായിരിക്കും കണ്ണന്താനം ഉദ്ദേശിച്ചത്. എന്നാല് ഇവിടെ നടക്കുന്നത് വിപരീതമാണ്. പാവപ്പെട്ടവനെ കൊള്ളയടിക്കാന് സമ്പന്നന്‍മാര്‍ക്ക് അവസരമൊരുക്കുകയാണ്. മാത്രമല്ല, പണം കൂട്ടിവച്ച് അതിന് കാവലിരിക്കേണ്ട നിധികാക്കുന്ന ഭൂതമാണ് സര്‍ക്കാരുകള് എന്ന മിഥ്യാധാരണയും വ്യാപകമാകുന്നു. കേരളത്തിലെ ജനങ്ങളെ വെല്ലുവിളിക്കുന്നതിന് പകരം മോഡിയോട് ഇക്കാര്യം പറഞ്ഞുമനസിലാക്കി അദ്ദേഹത്തെകൊണ്ട് സമ്പന്നരില് നിന്നുമെടുക്ക് പാവപ്പെട്ടവന് നല്‍കാനാണ് കണ്ണന്താനം ശ്രമിക്കേണ്ടത്.\nഇരട്ടച്ചങ്കെവിടെ? പിണറായിയേും പാര്‍ട്ടിയേയും നോക്കുകൂത്തിയാക്കി പോലീസിന്റെ താന്തോന്നിത്തം\nകീഴാറ്റൂര് സമരം ഹൈജാക്ക് ചെയ്യുന്നതാര് ?\nഗൗരി ലങ്കേഷ് മാത്രമല്ല, സെബാസ്റ്റ്യന് പോളും: അസഹിഷ്ണുതയുടെ മാറുന്ന മുഖങ്ങള്\nനാം ചുമക്കുന്ന ഗതികേടുകള്\nതലകുത്തി വീണ രാജശില്‍പ്പികള് : ഇന്ന് വിശ്വകര്‍മ ജയന്തി\nഒരു തോക്കു വാങ്ങിയാല് ഒരുപെട്ടി ഉണ്ട ഫ്രീ!\nസാലറി ചലഞ്ച് കഴിവിനനുസരിച്ചാകണം\nചാരക്കേസ്: സത്യം തെളിയണം\nനമ്പി നാരായണന്റെ വെളിപ്പെടുത്തല് , ചാരസുന്ദരി മറിയം റഷീദയല്ല; അമേരിക്കക്കാരിയായ യുവ സുന്ദരി, പിന്നില് ഐ.ബിയുടെ ക്രാക്ക് കൗണ്ടര് മേധാവിയായിരുന്ന രത്തന് സെഗാള്


ജ്വല്ലറി അടിച്ച് തകർത്തു, വനിതാ ജീവനക്കാര്‍ക്ക് നേരെ കയ്യേറ്റശ്രമം; യുവാവ് പിടിയില് | youth arrested for attack jewellery in cherthala\nCherthala, First Published 5, Aug 2020, 8:06 PM\nമാരാകായുധങ്ങളുമായി കടയിൽ കയറിയ യുവാവ് അവിടെ ഉണ്ടായിരുന്ന വനിതാ ജീവനക്കാരെ കൈയ്യേറ്റം ചെയ്യാൻ ശ്രമിച്ചു.\nചേർത്തല: മാനസിക വിഭ്രാന്തിയുള്ള യുവാവ് നഗരത്തിലെ ജ്വല്ലറി അടിച്ച് തകർത്തു. ചേർത്തല വാളമ്മക്കാട്ട് ജിതിൻ ജോണിന്റെ ഉടമസ്ഥതയിൽ സ്വകാര്യ ബസ് സ്റ്റാന്റിന് സമീപത്തുള്ള വി ജോൺ ജ്വല്ലറിയാണ് മനു എന്ന യുവാവ് തകർത്തത്. ഇന്ന് രാവിലെ 9.30 ഓടെയായിരുന്നു സംഭവം.\nവർഷങ്ങളായി മാനസിക രോഗവുമായി ബന്ധപ്പെട്ട് ചികിത്സയിലുള്ള നഗരസഭ 26-ാം വാർഡ് മറ്റത്തുവെളി മനു(32)വിനെ സംഭവത്തില് പൊലീസ് അറസ്റ്റ് ചെയ്തു. മാരാകായുധങ്ങളുമായി കടയിൽ കയറിയ ഇയാൾ അവിടെ ഉണ്ടായിരുന്ന വനിതാ ജീവനക്കാരെ കൈയ്യേറ്റം ചെയ്യാൻ ശ്രമിച്ചു. ഭയന്നുവിറച്ച് ജീവനക്കാർ പുറത്തേക്ക് ഓടി രക്ഷപ്പെട്ടു.\nചില്ല് കൊണ്ടുള്ള പ്രധാന വാതിലും, കബോഡ്, ഷോക്കേസ്, ത്രാസ്, കൗണ്ടറും കൈയ്യിലുണ്ടായിരുന്ന ആയുധം ഉപയോഗിച്ച് അടിച്ച് തകർത്ത ശേഷം പ്രദേശത്ത് യുവാവ് ഭീകരാന്തരീക്ഷം സൃഷ്ടിച്ചു. തുടർന്ന് ചേർത്തല പൊലീസെത്തി മനുവിനെ അറസ്റ്റ് ചെയ്തു. നഗരത്തിൽ ഓട്ടോ ഓടിയ്ക്കുന്ന മനു ഇതിന് മുമ്പും അക്രമാസ്തനാകാറുണ്ടെന്ന് ബന്ധുക്കൾ പറഞ്ഞു. അഞ്ച് ലക്ഷത്തോളം രൂപയുടെ നാശ നഷ്ടം വരുത്തീട്ടുണ്ടെന്ന് ഉടമ ജിതിൻ ജോൺ പറഞ്ഞു.\nLast Updated 5, Aug 2020, 8:06 PM\nyouth attack jewellery


പൊലീസ് സ്റ്റേഷനില് തൂങ്ങി മരണം; വീഴ്ച അന്വേഷിച്ച് നടപടിയെന്ന് കോട്ടയം എസ് പി\nKottayam, First Published 21, May 2019, 3:40 PM IST\nതൂങ്ങി നിൽക്കുന്ന നിലയിൽ കണ്ടെത്തിയ നവാസിനെ ആശുപത്രിയിലെത്തിക്കാൻ ശ്രമിച്ചെങ്കിലും മരിക്കുകയായിരുന്നു.\nകോട്ടയം: മദ്യപിച്ച് ബഹളം വച്ചതിന് പൊലീസ് കസ്റ്റഡയിലെടുത്തയാൽ സ്റ്റേഷൻ ശുചിമുറിയിൽ തൂങ്ങി മരിച്ച സംഭവത്തില് നടപടിയെടുക്കുമെന്ന് കോട്ടയം എസ്പി. പൊലീസ് വീഴ്ച അന്വേഷിച്ച് നടപടി എടുക്കുമെന്നാണ് കോട്ടയം എസ് പി ഹരിശങ്കര് വ്യക്തമാക്കിയത്. മരിച്ചയാൾക്ക് മർദ്ദനമേറ്റിട്ടില്ലെന്നാണ് പുറത്ത് വരുന്ന വിവരം.\nLast Updated 21, May 2019, 3:40 PM IST


Latest News Chhattisgarh Elections: ചത്തീസ്‍ഗഡിലെ ജനവിധി ആര്‍ക്കൊപ്പം? - Chhattisgarh Assembly Election news and analytics in malayalam | Samayam Malayalam\nchhattisgarh election news in malayalam\nചത്തീസ്‍ഗഡിലെ ജനവിധി ആര്‍ക്കൊപ്പം?\nSamayam Malayalam | Updated: 08 Nov 2018, 04:49:00 PM\nഈ തിരഞ്ഞെടുപ്പ് രമണ് സിങ് സര്‍ക്കാരിന് വെല്ലുവിളിയോ?\nഇന്ത്യയുടെ മധ്യഭാഗത്ത് സ്ഥിതി ചെയ്യുന്ന സംസ്ഥാനമായ ചത്തീസ്‍ഗഡിന്‍റെ ജനവിധി ആര്‍ക്കൊപ്പം?\n27 ജില്ലകളുള്ള ചത്തീസ്‍ഗഡിലെ ആകെ ജനസംഖ്യ 2.55 കോടിയാണ്. ഇതില് 1.90 കോടി വോട്ടര്‍മാരാണ് ആകെയുള്ളത്. ഡോ രമണ് സിങ് നേതൃത്വം നല്‍കുന്ന ബിജെപി സര്‍ക്കാരാണ് ചത്തീസ്‍ഗഡ് ഭരിക്കുന്നത്.\nരണ്ടു ഘട്ടങ്ങളിലായി ചത്തീസ്‍ഗഡില് നവംബര് 12 നും 20 നുമാണ് തിരഞ്ഞെടുപ്പ് നടക്കുന്നത്. തിരഞ്ഞെടുപ്പ് ഫലം ഡിസംബര് 11 നും അറിയാം.\nചത്തീസ്‍ഗഡ് തിരഞ്ഞെടുപ്പ് ഇക്കൊല്ലം രമണ് സിങ് സര്‍ക്കാരിനും ബിജെപിക്കും അത്ര എളുപ്പമാവില്ലെന്നാണ് വിലയിരുത്തല്. ഇക്കാര്യം വ്യക്തമാക്കി മുഖ്യമന്ത്രി രണ് സിങു തന്നെ രംഗത്തെത്തിയിട്ടുണ്ട്. ബിജെപി- കോണ്‍ഗ്രസ് എന്നീ ഇരുകക്ഷികള് തമ്മിലുള്ള പോരാട്ടമായിരിന്നു ചത്തീസ്‍ഗഡ് ജനത ഇതുവരെ കണ്ടത്. എന്നാല് ഇൗ തിരഞ്ഞെടുപ്പില് ത്രികോണ മത്സരമാണ് ചത്തീസ്‍ഗഡ് നേരിടാന് പോകുന്നത്.\nമായാവതി- അജിത്ജോഗി കൂട്ടുകെട്ട്\n2000 നവംബര് ഒന്നിന് രൂപീകരിച്ച ചത്തീസ്‍ഗഡ് സംസ്ഥാനത്തിന്‍റെ കോണ്‍ഗ്രസില് നിന്നുള്ള ആദ്യ മുഖ്യമന്ത്രിയാണ് അജിത് ജോഗി. 2016 ല് ജോഗി കോണ്‍ഗ്രസ് ബന്ധം അവസാനിപ്പിച്ച് ജനതാ കോണ്‍ഗ്രസ് ചത്തീസ്‍ഗഡ് രൂപികരിക്കുകയായിരുന്നു. പിന്നീടുള്ള 15 വര്‍ഷമായി രമണ്‍സിങ് ചത്തീസ്‍ഗഡ് ഭരിക്കുകയായിരുന്നു. എന്നാല് രമണ് സിങിനും വെല്ലുവിളിയായാണ്. ബിഎസ്‍പി അധ്യക്ഷ മായാവതിയും അജിത് ജോഗിയുമായുള്ള കൂട്ടുകെട്ടാണ് ബിജെപി, കോണ്‍ഗ്രസ് എന്നീ കക്ഷികള്‍ക്ക് തലവേദനയാകാന് പോകുന്നത്. ഈ സഖ്യം 2019 ലോക്സഭാ തിരഞ്ഞെടുപ്പിലും തുടരാന് തന്നെയാണ് ഇരുവരുടെയും നീക്കം.\nജാതി സമവാക്യം ചത്തീസ്ഗഡില് എങ്ങനെ?\nചത്തിസ്‍ഗഡിലെ 90 അംഗ നിയമ സഭയില് 29 സീറ്റുകള് ഗോത്ര വിഭാഗത്തിനായും 10 എണ്ണം പട്ടികജാതി വിഭാഗത്തിനായുമാണ് സംവരണം ചെയ്തിരിക്കുന്നത്. സംവരണമില്ലാത്ത മറ്റു നാല്‍പതു സീറ്റുകളില് പട്ടികജാതി വിഭാഗക്കാര് ആകെ ജനസംഖ്യയുടെ 10 ശതമാനത്തിലധികം വരുന്നുണ്ട്. ഇതോടൊപ്പം മറ്റു പിന്നാക്ക വിഭാഗക്കാര് 48 ശതമാനമാണുള്ളുത്.\nചത്തീസ്‍ഗഡ് നിയമസഭയില് ബിജെപിക്ക് 49 സീറ്റും കോണ്‍ഗ്രസിന് 39 സീറ്റും ബിഎസ്‍പിക്ക് ഒരു സീറ്റുമാണുള്ളത്. ഇത്തവണ മായാവതി-അജിത് ജോഗി കൂട്ടുകെട്ട് പട്ടികജാതി വിഭാഗക്കാരുടെ വോട്ട് പിടിക്കണമെന്നാണു വിലയിരുത്തല്. മഹര്, സത്‍നാമി എന്നീ വിഭാഗക്കാര്‍ക്കിടയിലുള്ള അജിത്ജോഗി സ്വാധീനം ശ്രദ്ധേയമാണ്. ഇരുവരുടെയും സഖ്യത്തില് ജാതി സമവായങ്ങള് മാറി മറിയാനാണ് സാധ്യത. എന്നാല് തങ്ങളുടെ കോട്ടകളില് ഇത് പ്രതിഫലിക്കാതിരിക്കാനുള്ള തത്രപ്പാടിലാണ് ബിജെപിയും കോണ്‍ഗ്രസും.\n65 സീറ്റകള് നേടുമെന്ന രമണ് സിങിന്‍റെ വിശ്വാസം\n90 അംഗ നിയമസഭയില് 65 സീറ്റുകളിലധികം ബിജെപി പിടിക്കുമെന്ന ആത്മവിശ്വാസത്തിലാണ് നിലവിലെ മുഖ്യമന്ത്രിയായ രമണ് സിങ്. 2013 ലെ മന്‍മോഹന് സര്‍ക്കാരിന്‍റെ കാലഘടത്തില് തങ്ങള്‍ക്ക് അധികാരം പിടിക്കുന്നതിനോടൊപ്പം മികച്ച പ്രകടനവും ചത്തീസ്‍ഗഡില് കാഴ്ചവെക്കാന് സാധിച്ചെന്ന് രമണ് സിങ് പറയുന്നു.\nഅതോടൊപ്പം തിരഞ്ഞെടുപ്പ് ഫലത്തിനുശേഷമം മാത്രമേ പുതിയ മൂന്നാം മുന്നണിയെ വിലയിരത്താന് സാധിക്കുകയുള്ളൂയെന്നും രമണ് സിങ് അഭിപ്രായപ്പെട്ടു. വീണ്ടും അധികാരത്തിലേക്ക് ബിജെപി തന്നെയെത്തുമെന്ന വിശ്വാത്തിലാണ് രമണ് സിങ്.\nവാജ്പേയിയുടെ അനന്തരവള് കോണ്‍ഗ്രസ് സ്ഥാനാര്‍ത്ഥി\nചത്തീസ്‍ഗഡ് പിടിക്കാന് ചടുല നീക്കവുമായാണ് കോണ്‍ഗ്രസ് രംഗത്തിറങ്ങിയിരിക്കുന്നത്. മുന് പ്രധാനമന്ത്രിയും മുതിര്‍ന്ന ബിജെപി നേതാവുമായിരുന്ന എ ബി വാജ്പേയിയുടെ അനന്തരവളായ കരുണ ശുക്ലയെയാണ് രമണ് സിങിനെതിരെ കോണ്‍ഗ്രസ് രംഗത്തിറക്കിയിരിക്കുന്നത്. കഴിഞ്ഞ കുറച്ച് വര്‍ഷങ്ങള്‍ക്കുശേഷമാണ് ശുക്ല ബിജെപി വിട്ട് കോണ്‍ഗ്രസിലെത്തിയത്.\nതിരഞ്ഞെടുപ്പും നക്സല് ആക്രമണങ്ങളും\nനെക്സല് ആക്രമണങ്ങള് തുടര്‍ച്ചയായി ഉണ്ടാകുന്ന സംസ്ഥാനങ്ങളിലൊന്നാണ് ചത്തീസഗഡ്. തിരഞ്ഞെടുപ്പിന് രണ്ടാഴ്ചശേഷിക്കേ സംസ്ഥാനത്ത് വീണ്ടും നക്സല് ആക്രമണം ഉണ്ടായിരുന്നു. ആക്രമണത്തില് ദൂരദര്‍ശന് ക്യാമറാമാനും രണ്ടു പോലീസുകാരും നാല് സിആര്‍പിഎഫ് ഉദ്യോഗസ്ഥരും കൊല്ലപ്പെട്ടിരുന്നു. തുടര്‍ച്ചയായ ആക്രമണങ്ങള് ജനങ്ങള്‍ക്കിടയില് ആശങ്ക സൃഷ്ടിക്കുന്നുണ്ട്.\nനോട്ട് നിരോധനം; ആനമണ്ടത്തരത്തിന്2വയസ്സെന്ന് കോൺഗ്രസ് ആര്‍ട്ടിക്കിള് ഷോ\nLatest News Chhattisgarh Elections chhattisgarh opinion polls chhattisgarh election malayalam news chhattisgarh election 2018 Chhattisgarh Election Chhattisgarh assembly election chhattisgarh 2018\nWeb Title : Chhattisgarh Assembly Election news and analytics in malayalam